REMY ISHAK JAWAB SOAL ZURIAT: "DUA TAHUN PERTAMA PERKAHWINAN, KITA RELAKS"

Pada pagi Sabtu esok, pelakon Remy Ishak atau nama sebenarnya, Mohammad Zalimei Ishak, 39, bakal bergelar suami kepada pilihan hatinya, Ezza Yusof dan bermulalah kehidupan baharu mereka.

Seperti biasa, bagi pasangan yang berkahwin, pasti akan disoal mengenai zuriat. Begitu jugalah dengan Remy apabila ditebak pertanyaan berhubung soal perancangan keluarga selepas memasuki alam rumah tangga. Kata Remy, dia dan bakal isteri tidak mahu terlalu tergesa-gesa soal zuriat.

"Untuk ada lebih daripada tiga orang anak dalam tempoh lima tahun pertama (perkahwinan), itu tidak mungkin akan berlaku. Dunia sekarang tengah tak stabil. Ekonomi tak stabil, dan kerajaan pun tak stabil. Segalanya macam berada dalam ketikdakpastian.

"Dua tahun pertama perkahwinan, kita relaks. Kalau ada rezeki, ada lah. Tak perlu orang kata, terlalu fikirkan tentang anak dan sebagainya. Kalau Allah bagi (anak), Allhamdulillah," ujarnya pelakon yang cukup dikenali menerusi drama rantaian, 'Nur Kasih' itu yang mendedahkan perihal itu pada sesi temu bual bersama media secara maya pagi tadi.

Klik untuk gambar besar

Berkongsi tentang titik tolak membulatkan keputusan untuk memperisterikan Ezza, Remy berkata, selain sedar wanita berkenaan sangat memahami dan mengubah dirinya menjadi seorang lelaki yang matang, usia yang semakin meningkat juga membuatkannya ingin segera mendirikan rumah tangga.

"Bagusnya tempoh Covid-19, saya semakin bersifat terbuka dan sebenarnya, kian sedar sudah lama hubungan saya dan dia (Ezza). Dari segi pemahaman dan peribadi semakin berubah. Karakter pun semakin matang. Saya sendiri dah semakin berumur. Saya sedar makin banyak tumbuh uban.

"Titik tolaknya, apabila nampak uban dalam lubang hidung. Kalau uban di kepala, tak mengapa tapi kalau uban dalam lubang hidung dah lain macam (tertawa). Jadi, saya rasa diri dah cukup matang untuk buat keputusan dan sebagainya. Untuk Ezza sendiri, dia dah cukup memahami saya dan karakter dia pun semakin matang," katanya.

Untuk makluman, perkahwinan Remy dan Ezza akan berlangsung esok sekitar pukul 12 tengah hari di sebuah masjid sekitar Kuala Lumpur. Majlis pernikahan hanya akan dihadiri pengantin lelaki dan perempuan dan wali nikah dengan pematuhan prosedur operasi standard (SOP) yang ketat.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU CAMPAK TANJAK - NABIL MOHON MAAF, MALU DENGAN PERBUATANNYA

"Assalamualaikum, saya Nabil Ahmad. Saya nak buat permohonan maaf secara terbuka di atas keterlanjuran saya malam tadi (Jumaat) di atas pentas Muzikal Lawak Superstar. Tidak menjadi niat saya untuk memperlekehkan bangsa dan adat melayu kita terutama sekali tanjak yang saya pakai dan saya telah ditegur secara baik oleh Tok Cindai dan seluruh ahli keluarga pengabdi budaya.

"Saya ingin memohon maaf dan memohon ampun kepada semua yang mana terguris hati dan perasaan atas keterlanjuran saya. Saya harap permohonan maaf saya ini dapat diterima oleh semua. Insya-Allah," demikian kata pelawak dan pengacara Nabil Ahmad yang membuat permohonan maaf secara terbuka di atas keterlanjurannya mencampak tanjak yang dipakai ke atas lantai pentas Muzikal Lawak Superstar (MLS) kelmarin.

Nabil membuat permohonan maaf itu menerusi video pendek yang dimuatnaik di akaun Instagramnya semalam. Menurut Nabil, dia tidak pernah terlintas sedikit untuk memperlekehkan adat pemakaian busana Melayu. Malah menerusi kapsyen video berkenaan juga, Nabil menyatakan rasa malu dengan tindakan yang dilakukannya itu.

Klik untuk gambar besar

"Asalamualaikum Tuan-Tuan sekalian, saya manusia yang banyak melakukan kekhilafan dan saya harap permohonan maaf saya ini dapat memberi pengajaran pada saya. Dan hal ini betul-betul memperingatkan saya pada maruah budaya khemahkotaan bangsa Melayu kita.

"Saya juga memohon maaf kepada seluruh ahli keluarga balai adat Tok Cindai dan semua yang terkesan dengan perbuatan saya. Saya personally amat malu dengan perbuatan saya malam tadi #maafkansaya," tulis Nabil apabila perbuatannya itu telah mendapat teguran Dari Balai Adat Tok Cindai yang mewakili seluruh pengamal dan pendiri budaya bangsa.

Perlakuan Nabil yang dengan sengaja mencampak tanjak ke lantai membawa erti menjatuhkan maruah keseluruhan bangsa Melayu kerana tanjak adalah pemakaian yang paling teratas dalam adat Melayu. Tok Cindai menerusi akaun Facebooknya juga menuntut Nabil untuk melakukan permohonan maaf secara terbuka di atas keterlanjurannya itu.

www.myartis.com / Sumber & foto: Astro Gempak, mStar & Instagram Nabil Ahmad

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - USTAZ DON BAKAL JADI PENERBIT KOMIK & ANIMASI

Kelebihannya bukan hanya berdakwah, tetapi beliau juga sebenarnya berbakat dalam penghasilan dan penerbitan komik. Meskipun dia seorang graduan lulusan Universiti Al-Azhar, Kaherah, Mesir, namun minat yang tinggi mengatasi segala-galanya.

"Saya fikir jika orang lain mempunyai idea dan cerita untuk diketengahkan, mengapa tidak saya. Saya juga punya cerita tersendiri yang boleh dikongsi bersama.

"Bagaimanapun, kerana cabaran mendapatkan pelukis membuatkan saya terpaksa menanti selama tujuh tahun untuk merealisasikan impian ini.

"Alhamdulillah, akhirnya tahun lalu saya berjaya berjumpa dengan pelukis yang sudi membantu saya," ujarnya yang bakal menerbitkan komik yang diberi judul Don Nation berbentuk E-Book dan cetakan dalam masa terdekat.

Selain komik, beliau juga akan memperkenalkan siri animasi baru, iaitu Tadika Ustaz Don yang masih dalam proses pembikinan.

Tambah Ustaz Don, dia sebenarnya sudah lama ingin menghasilkan komik dan ia sudah diimpinya sejak di sekolah menengah lagi.

Menjawab soalan mengenai kehadiran terlalu ramai pendakwah muda yang kemungkinan memberi persaingan hebat padanya, dengan tenang beliau menjawab, lebih ramai pendakwah adalah lebih bagus.

Klik gambar untuk size besar

"Ini adalah benda yang betul, kita bukan nak ada Ustaz Don sahaja. Kita nak ramai orang lagi.

"Seperti TV AlHijrah, bukan stesen ini sahaja yang layak menyiarkan program-program Islamik sebaliknya semua televisyen pun layak.

"Ia tidak menjadi masalah, lagipun TV Islam bukan pada nama tetapi pada bahan dan program yang disampaikan kepada penonton," ujarnya dipetik sebagai berkata ketika ditemui media di majlis mari beraya bersama Ustaz Don anjuran syarikat telekomunikasi Digi baru-baru ini.

Dalam majlis itu, DiGi Telecommunications Sdn Bhd (DiGi) telah menyampaikan hadiah berupa wang tunai kepada 13 pemenang peraduan Duit Raya RM1,000 yang telah diadakan dari 29 Jun sehingga 24 Ogos 2014 lalu. Pelanggan-pelanggan setia Digi menerima ganjaran itu setelah melanggan kandungan mudah alih musim perayaan DiGi.

Hadiah berkenaan telah disampaikan oleh Roziyati Abd Rahman, Ketua Pengurusan Kempen DiGi. Selain hadiah, pelanggan dan 30 orang anak-anak yatim dan wakil dari Rumah Anak Cahaya Tengku Ampuan Rahimah (RACTAR) turut berpeluang menemui dan menyertai tazkirah yang disampaikan oleh Ustaz Don.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


GARA-GARA TIADA SAMBUTAN - UMRAH BERSAMA LAN PET PET DITUNDA

Isu pelawak terkenal bertindak membelasah seorang pengawal keselamatan warga emas dengan menumbuk tiga kali dibahagian muka dan ditendang dibahagian pinggang sebelum ini kecoh di media sosial sejak minggu lalu.

Pelbagai spekulasi mula timbul mengaitkan nama Lan Pet Pen dalam insiden tersebut. Susulan itu, netizen mula mengecam beliau dan pada masa yang sama turut menggesa syarikat agensi pelancongan yang menawarkan pakej umrah bersama Lan untuk membatalkan kolaborasi mereka dengan artis tersebut.

Terbaru, pengarah agensi pelancongan Ambar Travel & Tours, Nor Aishah Idris berkata pihak mereka terpaksa menunda pakej umrah itu kerana tidak mendapat sambutan.

Klik untuk gambar besar

"Pakej umrah itu sebenarnya bergantung pada jumlah peserta yang berminat. Mengikut syarat perjanjian, Lan perlu mencari peserta sendiri. Tapi bila sampai masa, pihak kami dan Lan sendiri gagal mengumpul peserta menyebabkan pakej umrah yang dipromosikan di Instagram itu terpaksa ditunda ke tarikh lain.

"Untuk pengetahuan semua, Lan Pet Pet bukanlah duta yang dilantik untuk syarikat kami. Mengikut perjanjian dan beberapa syarat yang ditetapkan, sekiranya Lan berjaya melaksanakan trip tersebut, baru dia dilantik menjadi duta.

Tambah Aishah, pihaknya belum menerima sebarang maklum balas daripada Lan mengenai kes melibatkan pelawak yang viral itu, namun mereka berlapang dada dan tiada niat untuk membesarkan isu tersebut.

www.myartis.com / Sumber & foto: mStar, Beautifulnara & Instagram Lan Pet Pet

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DESAS-DESUS BAKAL KAHWIN 2020 - INI JAWAB MIRA FILZAH

"Itu kuasa Allah, nak kata ya atau tidak kita tak tahu apa yang akan berlaku pada tahun 2020. Sepanjang 12 bulan itu apa sahaja boleh jadi. Saya tak boleh komen lanjut mengenai soal itu (kahwin) tetapi setiap orang yang menjalinkan hubungan pasti mahukan pengakhiran yang bahagia dan berkahwin.

"Niat itu ada tetapi belum ada pengesahan daripada mana-mana pihak lagi buat masa sekarang," kata pelakon dan pengacara Mira Filzah yang tampil mengulas mengenai desas-desus bakal menamatkan zaman bujang dengan pilihan hatinya pada tahun 2020.

Jelas Mira, 26, dia akan berkongsi khabar gembira itu seandainya sudah mendapat keizinan dan keputusan muktamad daripada keluarga kedua-dua belah pihak nanti. Dalam pada itu, Mira hanya meminta peminat dan masyarakat mendoakan yang terbaik untuk dirinya.

Klik untuk gambar besar

"Niat itu ada, tapi bila itu belum tahu lagi. Lihat pada rezeki juga, kalau ada saya akan umumkan nanti," ujar Mira yang juga mengakui sedang dalam proses mengenali pasangannya itu.

Setiap insan di dunia sudah pasti ingin hidup berpasangan, begitu juga dengan Mira. Apa pun jika benar, kami doakan semoga dipermudahkan.

www.myartis.com / Sumber & foto: Astro Gempak, Astro Awani, Instagram Mira Filzah, @ricorinaldi & @thericorinaldi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERGI KE LONDON ATAS URUSAN KELUARGA - SARAH SUHAIRI MOHON DOA

Nampaknya masih ada lagi masyarakat yang mengambil ringan biarpun wabak Covid-19 sedang menular di seluruh dunia dan Perintah Kawalan Pergerakan sudah dikeluarkan. Malah, beberapa selebriti juga dilihat terbang ke luar negara sejak virus ini disedari sudah menular ke Malaysia.

Penyanyi Sarah Suhairi yang bercuti ke London, United Kingdom sebelum Perintah Kawalan Pergerakan itu dikeluarkan berkata dia ke sana atas urusan keluarga. Menurut Sarah, 20, dia dan keluarganya dalam keadaan baik dan sentiasa mengambil langkah berjaga-jaga sepanjang berada di sana.

"Alhamdulillah, saya baik-baik saja dan keluarga pun selamat serta sihat. Kami ke London atas urusan keluarga yang berada di sana. Lagipun, tiada kedai yang buka sampai lewat menyebabkan saya tak keluar pun berjalan-jalan. Selain itu, saya sentiasa sanitize tangan. Apa-apa pun, doakan saya dan keluarga baik-baik saja ya," kata Sarah menerusi kiriman mesej di aplikasi whatsApps.

Klik untuk gambar besar

Juara program Big Stage musim pertama ini pernah memuatnaik fotonya ketika berada di negara tersebut di Instagramnya namun dipadam selepas menerima kecaman netizen. Segelintir netizen yang mengetahui Sarah di London meluahkan rasa kebimbangan memandangkan negara itu mempunyai jumlah kes tertinggi.

Perintah kawalan ini dibuat di bawah Akta Pencegahan dan Pengawalan Penyakit Berjangkit 1988 dan Akta Polis 1967. Difahamkan, Sarah akan pulang ke Malaysia selepas tamat tempoh Perintah Kawalan Pergerakan. Selain Sarah, penyanyi Ande Bernadee dan pelakon Ben Amir serta Nelydia Senrose dikatakan turut berada di luar negara ketika ini.

Ben yang kini berada di Scotland memberitahu dia sentiasa positif, berada dalam keadaan bersih dan menyokong antara satu sama lain sebaik mungkin pada waktu-waktu getir ini. Bagaimanapun, perkongsian Ben menerima kecaman netizen yang menganggap tindakannya bercuti pada waktu ini adalah tidak sesuai.

www.myartis.com / Sumber & foto: mStar, Instagram Sarah Suhairi & Ben Amir

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DETIK BAHAGIA NORMAN, ABBY & ANAK-ANAK...

Air dicincang tak akan putus!
 Demikianlah perihal Abby dan Norman apabila ia melibatkan anak-anak. Lihat sahaja telatah mereka apabila berkumpul semula dalam pertemuan antara bapa dan anak. Malah Abby juga kelihatan amat sporting dan memahami bahawa anak-anak sememangnya memerlukan bapa mereka meskipun pelbagai kontroversi melanda mereka.
 Bak kata pepatah, buang yang keruh... ambil yang jernih. Allah Taala berfirman yang bermaksud, “Maka disebabkan rahmat dari Allah-lah kamu berlaku lemah-lembut terhadap mereka. Sekiranya kamu bersikap keras lagi berhati kasar, tentulah mereka menjauhkan diri dari sekelilingmu.” (Surah ali-‘Imran 3:159)
  Klik untuk imej besar...    Berbuka bersama...    sembahyang berjamaah...      Saat perpisahan...     11 GAMBAR YANG LAIN... KLIK DI SINI..!!   Photo kredit: Abby & Norman    .


LISA SELAMAT LAHIRKAN 'BABY BOY' - YUSRY TERIMA HADIAH BERMAKNA SEMPENA HARI LAHIR

"Alhamdulillah. Lisa telah selamat melahirkan bayi lelaki pada jam 2.30 pagi tadi. Baby & Mummy kedua-dua dalam keadaan baik. Syukur. What a birthday present. Welcome to the world Junior!" demikianlah kata pengarah dan pelakon, Datuk Yusry Abdul Halim yang berkongsi berita gembira menerusi laman Instagram.

Dalam entri tersebut, Yusry memaklumkan isterinya, pelakon Datin Lisa Surihani selamat melahirkan anak ketiga mereka yang merupakan bayi lelaki pada jam 2.30 pagi hari ini. Yusry turut meluahkan rasa syukur isteri dan bayi lelaki mereka berada dalam keadaan baik.

Lebih manis, Yusry berkata kelahiran anak ketiganya itu adalah hadiah paling bermakna sempena ulang tahun kelahirannya yang ke-48 hari ini (15 Jun).

Klik untuk gambar besar

Perkongsian Yusry itu mendapat pelbagai reaksi daripada netizen yang meluahkan rasa syukur dan mengucapkan tahniah buat pasangan selebriti itu.

Untuk makluman, Yusry dan Lisa mendirikan rumah tangga pada Februari 2012. Pasangan itu dikurniakan dua cahaya mata, Yahaira Leanne, 6 serta Yusof Leonne kini berusia empat tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AWIE ZIARAH AMRAN TOMPEL: "INI ADALAH LAWATAN & KUNJUNGAN SYAWAL BAGI BERI BANTUAN"

Baru-baru ini, Datuk Awie atau nama sebenarnya Datuk Ahmad Azhar Othman telah bersama kira-kira 20 ahli kumpulan Wings Motor Gang Society (WMGS) dan Kelab Wings tampil menziarah pelakon veteran, Amran Aman Ramlie atau lebih dikenali sebagai Amran Tompel, 70, yang kini terlantar akibat serangan angin ahmar sejak lebih tiga bulan lalu, di rumah sewa anaknya, di Taman Matahari Height, Senawang, hari ini.

Awie berkata, beliau bersyukur dan gembira kerana dapat hadir bersama rakan-rakan permotoran daripada kelab WMGS dan Kelab Wings untuk menziarahi Amran iaitu rakan artis yang sama-sama berjuang di bidang seni.

"Ini adalah lawatan dan kunjungan Syawal sebagai tanda silaturahim dan persahabatan bagi memberikan sedikit bantuan untuk meringankan beban rakan kita, abang Amran. Ini adalah cara yang kami selalu lakukan untuk membantu golongan dan rakan-rakan yang tidak sihat.

"Ini satu petanda yang baik dan sebagai rakan artis, saya bersyukur kerana dapat bersama dalam program amal seperti ini. Ini masa dia (Amran) dan masa saya tidak tahu lagi. Sebagai insan seni, begitulah hakikatnya bahawa kita ini tiada gaji seperti orang lain, ada kerja ada gaji dan tiada kerja tiada gaji.

"Namun syukur Alhamdulillah, kerana saya dapat buat kerja kebajikan macam ini dengan sokongan rakan-rakan saya yang sama-sama ingin membantu dan membuat amal untuk rakan-rakan artis. Kalau ada rezeki, kita akan lihat apa yang perlu dan boleh dibantu buat abang Amran ini pada masa hadapan," katanya.

Hadir sama, Pengerusi Jawatankuasa Bertindak Pembangunan Belia dan Sukan Negeri Sembilan merangkap Ahli Dewan Undangan Negeri (ADUN) Paroi, Datuk Mohamad Taufek Abd Ghani. Awie berkata, beliau akui golongan artis perlu bersatu dan saling membantu antara satu sama lain.

"Kita tidak tahu pada masa hadapan apa akan berlaku namun dengan adanya rakan-rakan yang prihatin dan memberikan sokongan, sekurang-kurangnya kita dapat dibantu. Ini yang kami (Kelab Wings) dapat lakukan ketika Perintah Kawalan Pergerakan Pemulihan (PKPP) dan program amal ini akan berjalan berterusan," ujarnya.

Katanya, WMGS dan Kelab Wings berusaha membantu mengikut kemampuan yang mereka ada bukan sahaja membabitkan kalangan artis tetapi juga golongan kurang bernasib baik terutama anak yatim: "Kami sudah lama melakukan aktiviti amal ini tetapi biarlah secara tertutup.

"Yang penting kita dapat membantu. Kami juga bercadang untuk menziarah rakan artis lain yang tidak sihat seperti Hamid Gurkha dan ahli kumpuan EXPDC serta balu kepada Allahyarham Yazid (kumpulan Search)," tuturnya.

Sementara itu, anak bongsu Amran, Suhaili, 20, berkata, ketika ini ayahnya tidak boleh uruskan diri sendiri selepas mengalami angin ahmar Mac lalu. Malah katanya, ayahnya juga tidak boleh makan makanan yang keras kecuali minum sahaja.

"Bila ayah menyuap makanan beliau akan muntah semula. Mungkin perutnya tidak dapat menerima makanan dan saya hanya memberikan beliau susu. Namun, saya dan adik beradik lain perlu menjaga beliau dengan baik termasuk memastikan aktiviti fisioterafi dibuat setiap hari sebagai satu daripada kaedah rawatan yang perlu dilakukan," jelasnya.

Amran Tompel pernah mewarnai industri lakonan tanah air sekitar 1990an sehingga 2014 dan sebelum ini pernah diserang angin ahmar. Namun serangan kali kedua berlaku ketika Perintah Kawalan Pergerakan (PKP) yang lalu.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAKUT JARUM, AEDY ASYRAF AKHIRNYA TERIMA SUNTIKAN VAKSIN: "ANTIVAXX YANG TUMPAS..."

Pelakon Aedy Asyraf menerusi muat naik di laman Instagram miliknya baru-baru ini telah mendedahkan dirinya telah pun selesai menerima suntikan vaksin dos pertama pada Ahad.

Jelas Aedy, meskipun pada awalnya dia berasa amat berat hati untuk menjalani proses tersebut, namun dia akhirnya memutuskan untuk mengubah fikirannya itu.

Malah, pelakon drama 'Pemuja Kubur' itu juga dilihat ada berkongsi sebuah video yang memaparkan dirinya sedang menerima suntikan vaksin.

Dikesempatan itu juga, Aedy turut menyeru kepada semua pihak yang mempunyai masalah sama sepertinya untuk mengetepikan perasaan fobia dan tunaikan tanggungjawab mereka sebagai rakyat yang perihatin.

Klik untuk gambar besar

Katanya lagi, dia sebenarnya bukanlah takut dengan kesan sampingan yang bakal dialaminya selepas divaksin sebaliknya Aedy mendedahkan dia sememangnya fobia dengan jarum.

"Antivaxx yang tumpas. Aku antivax bukan sebab apa pun sebenarnya, sebab takut jarum je. But yang penting aku dah tunaikan tanggungjawab aku.

"Kepada yang takut jarum jugak tu aku paham perasaan korang, but dont worry, jarum dia pakai tu halus je gang, tak rasa pun," tulisnya.

Meninjau di ruangan komen, rata-rata netizen dan rakan artis terhibur melihat perkongsian tersebut selain turut memuji usaha Aedy yang sanggup melawan perasaan fobianya itu.

"Saya takut jarum juga. Tape lepas tengok Aedy cucuk terus berani. - "Rupanya scene nak cucuk jarum dalam Projek: Anchor SPM tu takut real la.

"Kawan saya nak cucuk vaksin sebab dia tengok video ni. Bagus la Aedy ni tunjuk contoh yang baik," antara komen-komen yang ditinggalkan di Instagram.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


WAN BESI TERIMA RM20,000 BAWA SAJAT LOLOS

"Sebaik tiba di Padang Besar, Wan Besi dengan bantuan konconya menyeludup Nur Sajat ke dalam gerabak kereta api sebelum melepasi sempadan negara. Wan Besi ini kita percaya mempunyai dua kerakyatan dan dialah yang membawa Nur Sajat ke kondominium mewah di Bangkok," kata sumber yang memberitahu hasil siasatan baharu dilakukan pihak berkuasa mendapati Wan Besi adalah dalang atau watak utama pembolosan usahawan kosmetik, Sajat dari Malaysia ke Thailand.

Pengkhianat negara. Itu gelaran layak diberikan kepada lelaki dikenali sebagai Wan Besi yang bertanggungjawab menyusun penyeludupan keluar Sajat atau nama sebenarnya Muhammad Sajjad Kamaruz Zaman dari Padang Besar, Perlis hingga ke Bangkok, Thailand.

Memperincikan maklumat terkini hasil siasatan itu, sumber memaklumkan, terdapat individu tertentu iaitu seorang lelaki yang juga berkaitan dengan Wan Besi membawa Sajat dengan menaiki kenderaan memulakan perjalanan dari banglonya di Petaling Jaya pada minggu pertama Mac lalu.

Ditanya kos perbelanjaan sebenar untuk membawa keluar Sajat dari Malaysia, sumber itu memaklumkan, RM20,000 dikenakan Wan Besi kepada usahawan kosmetik itu untuk membawanya keluar dari Padang Besar, Perlis hinggalah ke Bangkok.

"Wang ini dibahagikan Wan Besi dengan pihak tertentu di kawasan Padang Besar yang bersubahat dengannya," katanya yang mendedahkan maklumat terkini siasatan dilakukan pihak berkuasa bagaimana Nur Sajat boleh lolos dengan mudah ke negara gajah putih itu.

Klik untuk gambar besar

Menurutnya, pihaknya juga percaya ada bayaran lain yang dikenakan kumpulan itu untuk membawa Sajat dari Lembah Klang ke Padang Besar, Perlis dan siasatan sedang dilakukan mengenainya.

Mengulas lanjut, sumber itu berkata, Wan Besi sememangnya aktif dalam kegiatan penyeludupan di sempadan Malaysia-Thailand terutama di Padang Besar, Perlis dan menjadikan laluan utama penyeludupan keluarnya adalah di kawasan KTMB.

Katanya, Wan Besi pernah ditahan tiga kali oleh polis membabitkan kes penyeludupan ketum dan terbaharu kes tembakan di sempadan yang menyebabkan kematian anggota Pasukan Gerakan Am.

"Laluan pagar KTMB juga sering menjadi laluan utama rakyat Thailand membolosi sempadan negara. Selain itu, kita juga percaya ada aktivis tertentu yang membantu menasihati Nur Sajat untuk memohon kad pelarian Suruhanjaya Tinggi Pertubuhan Bangsa-Bangsa Bersatu bagi Pelarian (UNHCR) dan berpindah ke Australia.

"Aktivis ini memberi nasihat berkaitan human right dan prosedur berhijrah ke Australia dengan alasan Nur Sajat menerima banyak ugutan bunuh dan lain-lain ugutan di Malaysia," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


POSE 'BERANI MATI' ZARINA ANJOULIE DI FHM

"Tak cuma musik rock melayu ala search yang kita impor dari Malaysia. Zarina datang dan dia ingin tinggal di sini untuk menyenangkan Anda. Dan berpose seksi adalah salah satu cara yang dipilihnya!" lapor majalah FHM edisi Indonesia keluaran Oktober 2011 mengenai posing 'maut' Zarina Anjoulie Lavocah yang pernah menggemparkan industri seni kita dengan gambar-gambar 'terlampaunya'.

Mungkinkah aksi seperti itu sudah basi di sini hingga mahu diimportnya pula ke Indonesia? Apakah Zarina masih tidak insaf atau tidak serik dengan pelbagai kontroversi yang melandanya selama ini?

Klik untuk imej besar...

Harapan kita sebagai peminat industri seni, usahlah mempergunakan tubuh badan untuk meraih populariti. Kalau mampu, gunakanlah bakat yang ada dalam lakonan untuk mempertingkatkan kerjaya seni serta maruah industri seni yang semakin tercalar.

Tak gitu??


AMY SEARCH HILANG AKAL GARA-GARA NABILA HUDA?

Gara-gara terlalu lama memendam rasa, Amy Search mengakui hampir hilang akal dan jantungnya seolah terhenti bila mengetahui isu diajak peluk kristian yang melibatkan anaknya Nabila Huda baru-baru ini.

Artikel terdahulu:

DI AJAK PELUK AGAMA LAIN - AMY SEARCH DAH MALAS BIMBING NABILA?

Iyalah, rock-rock juga... namun naluri seorang bapa masih menebal dalam dirinya untuk melihat anak kesayangan berjaya di dunia dan akhirat. Akibatnya, terkeluarlah kata-kata kesat yang dipost oleh Amy di laman Instagram anaknya, Nabila.

"Pasal isu masuk Kristian dah buat jantung saya ibarat terhenti. Bila cakap pasal boyfriend pula, saya terus jadi hilang akal," demikian komen Amy mengenai bahasa kesatnya itu.

"Saya agak 'fed up' juga kenapa saya yang perlu jawab. Saya harap wartawan jangan tanya saya lagi pasal isu dia. Saya tak nak bila ada sahaja isu, wartawan datang cari saya.

Komen yang di post Amy di Instagram Nabila

"Lepas ni tiada lagi sebarang kenyataan daripada saya. Bukan saya tak peduli, cuma saya tak nak orang tanya saya. Dia dah besar untuk jawab apa saja soalan orang tanya pada dia, apa yang dia buat.

"Saya memang marah sebab soal agama memang sensitif. Memang saya yang buat komen dan status tu. Saya ambil tanggungjawab atas apa yang saya cakapkan. Sama ada public suka atau tak, terpulang. Bagi saya simple, jangan buat perkara yang boleh mendatangkan isu.

"Bagaimanapun, saya tidak mempunyai sebarang masalah jika Nabila mahu bertemu dan duduk berbincang mengenai isu ini kelak," jelasnya lagi.

Terdahulu, isteri Amy, iaitu Nourish, telah diajukan soalan oleh media adakah benar dakwaan segelintir pihak bahawa komen tersebut sebenarnya ditulis olehnya di status Nabila, bukannya Amy?

"Masa itu saya tiada dengan dia. Bila saya balik rumah hari Jumaat, saya terkejut tengok Abang Amy ada. Mata dia merah sangat.

"Dia beritahu ada wartawan cakap Nabila diajak masuk Kristian dan dia pun sudah lihat gambar-gambar di Instagram.

"Saya beri nasihat jangan komen apa-apa. Sekali rupanya dia dah komen di Instagram. Tapi, memang bukan saya yang buat," ujar Nourish dipetik sebagai berkata.

"Sebagai isteri yang duduk di rumah saya dapat tengok perubahan dia. Bila orang cakap pasal anak dia, dia banyak diam tapi sejak akhir-akhir ni dia banyak luahkan pada saya.

"Saya nasihat dia dan cakap budak tu dah besar, bukan zaman dulu yang dia boleh diarah-arah. Sebagai ibu bapa kita kena banyak berdoa," tambah Nourish yang kelihatan sebak ketika berbicara.

ARISSA HANA COLLECTION

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


DIANUGERAH IKON PERMOTORAN VIRAL: "YA, AKU OBSES MOTOSIKAL TAPI..." - ACHEY

"Sebenarnya tidak terlintas di fikiran untuk mendapat gelaran ikon di dalam industri, apatah lagi di mata peminat permotoran Malaysia. Ya, aku obses dengan motosikal tapi tidak ke tahap menjadikan diri ini somebody kerana aku berfikiran 'siapa aku', ramai lagi yang layak, ramai lagi yang jauh lebih baik daripada aku," demikian tulis pelawak Achey Bocey di laman Instagram miliknya.

Achey atau nama sebenarnya Mohd. Nasir Hamzah, 33, telah menerima Anugerah Ikon Permotoran Viral Malaysia 2019 atas penglibatan aktifnya dalam dunia permotoran anjuran Himpunan Kelab Motor Malaysia (HKMM). Anugerah tersebut disampaikan Menteri Pembangunan Usahawan, Datuk Seri Mohd. Redzuan Md. Yusof dalam satu majlis yang diadakan di Alor Gajah Melaka baru-baru ini.

Pada masa sama, kata Achey, dia bersyukur kerana diterima baik dalam industri permotoran: "Komuniti permotoran di @hkmm_officialmalaysia membuatkan aku rasa berbaloi berada dalam keluarga permotoran Malaysia. Dengan anugerah ini aku bertambah sayang dengan kominiti permotoran Malaysia. Terima kasih @hkmm_officialmalaysia".

Selain Achey, dua artis lain yang turut menerima pengiktirafan ialah Datuk Awie menerusi Anugerah Selebriti Ikon Permotoran Malaysia 2019 dan Kazar, Anugerah Selebriti Ikon Permotoran Malaysia Sepanjang masa (Retro) 2019.

Klik untuk gambar besar

www.myartis.com / Sumber & foto: Astro Gempak & Instagram Achey Bocey

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TUDUHAN LARI BAYAR HUTANG - MAWAR KARIM AKUI EMOSI TERGANGGU, BIMBANG KESELAMATAN ANAK

"Saya hanya dapat tahu tentang kes ini melalui perkongsian di sosial media. Pertama kali, tentunya emosi saya terganggu memandangkan orang sekeliling ada bertanya dan mempertikai selepas mereka dapat berita tersebut di media sosial. Saya tidak menerima sebarang surat rasmi daripada pihak mereka.

"Sebagai usahawan, saya perlu memikirkan juga soal keselamatan anak dan keluarga. Begitu juga terhadap bisnes, pembekal dan reputasi perniagaan saya yang terjejas. Sebab bagi saya dalam berbisnes, kepercayaan itu penting.

"Apabila timbul isu begini, ia akan mengundang persoalan dan menjejaskan perniagaan saya selain mungkin ada yang beranggapan, saya tidak boleh dipercayai," demikian kata usahawan Mawar Abdul Karim yang mengakui emosinya terganggu berhubung dakwaan ingkar perjanjian dan tidak membayar wang pinjaman bernilai RM720,000 daripada seorang rakan sekali gus berdepan dengan tindakan pengisytiharan bankrap.

Menurut Mawar, dia terkejut dengan dakwaan yang disebarkan di media sosial sekaligus tampil untuk membuat penjelasan. Pada masa sama, Mawar turut menegaskan, dia tidak mempunyai sebarang hutang dan masalah kewangan termasuk tidak mengenali plaintif.

Klik untuk gambar besar

"Saya tiada hutang dan saya tidak mengenali plaintif. Setakat ini, saya tiada masalah kewangan. Saya sekali lagi menegaskan dakwaan itu tidak tepat dan tidak pernah berurusan dengan individu terbabit. Saya tidak pernah berhutang dan syukur perniagaan yang saya jalankan masih stabil," jelasnya lagi.

Tambah Mawar, dia juga tidak mengetahui apa niat sebenar individu terbabit sehingga wujudnya isu sedemikian: "Saya pun tak pasti apa niat sebenar individu tersebut. Adakah ia punca daripada dengki atau cubaan mensabotaj saya dalam perniagaan," ujarnya.

Dalam pada itu, Mawar yang diwakili Peguambela dan peguamcara daripada Zabir Imran and Partners, Datuk Mohd Imran Tamrin dan Tentuan Azali & Co, Mohd Azali Ibrahim memaklumkan, sesi pendengaran permohonan untuk penggantungan pelaksanaan penghakiman ingkar kehadiran di mahkamah Sesyen di Bandar Baru Bangi akan didengari esok.

"Buat masa ini, kami fokus kepada permohonan ini terlebih dahulu sehingga permohonan tersebut didengar dan diputuskan oleh mahkamah. Sama ada Mawar akan membuat tuntutan balas atau tidak selepas ini, kami masih dalam proses untuk memberikan nasihat dengan sewajarnya kepada pihak anak guam kami," tuturnya.

Sementara itu, peguam mewakili Mawar berkata, pihaknya akan membuat permohonan mengetepikan dan melanjutkan perintah penghakiman ingkar seperti yang telah dikeluarkan.

"Mawar tidak jelas dengan tuntutan yang dibuat kerana dia menerima makluman dari kenyataan media plaintif dan bukan dari mahkamah. Kami akan buat permohonan untuk mengetepikan perintah ingkar dan penangguhan perintah tersebut seperti yang telah dikeluarkan oleh mahkamah," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAMAT (EXIST) DITAHAN AKIBAT POSITIF AMPHETAMINE?

Seorang penyanyi lelaki yang pernah popular pada awal 90-an ditahan polis malam tadi selepas ujian air kencing terhadapnya positif dadah jenis Amphetamine.

Beberapa pembayang yang diberi dilihat menjurus kepada Mamat (Exist) yang dikatakan pernah mendapat tempat ketiga sebuah program realiti.

Untuk makluman, Harian Metro hari ini melaporkan seorang penyanyi lelaki telah ditahan polis pada pukul 9 malam semalam selepas ujian air kencing positif dadah.

Klik gambar untuk size besar

Ketua Polis Daerah Ampang, Asisten Komisioner Khairuldin Saad berkata, penyanyi terbabit ditahan di kawasan Jalan Jelatek 2, Jelatek Business Park, Hulu Kelang.

Suspek telah ditahan reman bersama dua wanita dan dibawa ke balai polis bagi membantu siasatan.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


2 TAHUN TAK JUMPA - VICHA AKHIRNYA DAPAT PELUK ANAK-ANAK, GUNA TEMPOH 10 HARI HABISKAN MASA BERSAMA

Pelawak Vicha meluahkan rasa syukur apabila dia akhirnya dapat memeluk tiga anaknya yang datang ke Malaysia untuk menyambut Hari Raya Aidilfitri, selepas dua tahun tidak pulang ke Indonesia akibat C0V1D.

Vicha, 34, berkata, dia akan menggunakan tempoh 10 hari anak-anaknya di sini dengan menghabiskan masa bersama dan bercuti. Dia juga teruja dapat menyediakan juadah berbuka dan sahur untuk anak-anak sepanjang beberapa hari baki Ramadan.

"Kali terakhir saya berjumpa anak-anak adalah dua tahun lepas sebelum Perintah Kawalan Pergerakan (PKP) dilaksanakan. Memang gembira sangat akhirnya dapat berjuma depan mata dan memeluk mereka. Selain bakal menyambut raya bersama, kami rancang untuk pergi bercuti. Tidak kisahlah ke mana pun mereka nak pergi, yang penting kami dapat bersama.

"Anak-anak juga dah request nak makan wantan bakso. Walaupun menu tersebut senang didapati di sana (Indonesia), tetapi mereka mahu merasa air tangan saya sendiri," tuturnya yang dipetik sebagai berkata mStar.

Klik untuk gambar besar

Untuk makluman, Vicha mempunyai tiga orang anak hasil perkahwinan terdahulu iaitu Aurel Angelina Khezy, Listy Arum Tresnasih dan Michelle Averina Chalista. Kesemua mereka tinggal bersama keluarga Vicha di Bandung, Indonesia.

Pada Ogos 2018, Vicha kembali mendirikan rumah tangga dengan seorang lelaki Nigeria bernama Johnson dan dikurniakan seorang anak lelaki iaitu Michael Trevor Ayomide.

Selain itu, Vicha berkata, ini juga menjadi kesempatan terbaik untuk anak-anaknya berjumpa adik mereka yang sudah berusia dua tahun kerana sebelum ini hanya berhubung menerusi panggilan video.

"Walaupun anak-anak sudah saling kenal sebelum ini, namun mereka hanya melihat wajah apabila kami berhubung menerusi panggilan video. Selepas berjumpa mereka sangat teruja dan banyak menghabiskan masa bermain bersama. Saya juga ingatkan anak-anak 'no handphone' supaya mereka dapat menikmati masa yang ada ini," jelasnya.

Sementara itu, Vicha memberitahu perancangan membawa tiga orang anaknya untuk terus menetap di sini masih lagi dalam proses pengurusan dokumen. Dia berharap perkara tersebut dapat diselesaikan dengan segera agar mereka boleh kembali hidup bersama.

"Dah lama saya rancang untuk bawa anak-anak ke sini. Sekarang masih lagi dalam proses menguruskan segala dokumen. Saya mahu semuanya selesai dahulu agar perjalanan mereka ke sini nanti lebih lancar.

"Anak-anak semestinya tidak ada masalah untuk berpindah dan memulakan kehidupan di sini. Mereka sering bertanya bila akan dapat tinggal bersama," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHERRY ALHADAD: "MENGALIRKAN AIR MATA... INI KEMENANGAN PERTAMA SEPANJANG 36 TAHUN"

"Saya mengalirkan air mata apabila teringat betapa sukarnya untuk berada dalam industri seni ini. Tak mudah buat orang terima. Saya berusaha dan merempuh kata-kata orang ramai.

"Jujurnya, saya masih terkejut. Saya tak pernah terfikir menang anugerah sepanjang bekerja. Sememangnya, saya ikhlas untuk berada dalam industri seni.

"Saya tak pernah rasa gementar seperti ini dalam hidup saya. Ini kerana saya selalu berada atas pentas sebagai seorang pengacara dan jarang tersilap cakap. Tetapi, saya sendiri tak tahu apa yang saya cakap apabila berada atas pentas mengambil anugerah," katanya.

"Ini adalah anugerah pertama sepanjang 36 tahun hidup. Anugerah ini sudah tentu hasil menerusi usaha dan sokongan kelab peminat, Sherrylicious.

"Walaupun sebenarnya jumlah kami kecil jika mahu dibandingkan dengan kelab peminat lain, tetapi mereka mampu menggoncangkan ABPBH 33," demikianlah kata pengacara Sherry Alhadad.

Sherry yang merangkul dua kemenangan iaitu Pengacara TV Popular dan Artis Komedi Popular pada Anugerah Bintang Popular BH (ABPBH) Ke-33, Jumaat lalu, mengakui hilang kata-kata sebaik namanya diumumkan.

Klik untuk gambar besar

Tidak dapat menahan sebak apabila ditemubual di belakang pentang, Sherry berkata dia masih lagi terkejut serta tidak pernah menjangkakan kemenangan tersebut selepas 14 tahun berada dalam industri seni tanah air.

Kemenangan pertama sepanjang 36 tahun, Sheery berkata kejayaannya itu sekali gus membuktikan pengacara bertubuh besar itu memiliki bakat yang dihargai peminat.

Dalam pada itu, Sherry berkata anugerah itu bukan untuknya mendabik dada dengan apa yang dimiliki. Ujarnya, anugerah itu juga sebagai pendorong semangat kepada mereka yang lain untuk menjadi kekurangan sebagai kelebihan.

"Saya berada dalam dunia seni bukan untuk membuktikan saya mampu menang anugerah. Ia disebabkan saya rasa sudah usaha untuk sampai ke tahap ini.

"Nasihat saya, tak kisah apa yang anda miliki, jadi diri sendiri. Sekiranya, rasa berbakat, cuba berusaha untuk membuktikan apa yang ada. Yang penting adalah niat, sekiranya ikhlas, Insya-Allah hasilnya pasti baik," tuturnya.

Sementara itu, Sherry berkata, anugerah itu bukan untuknya mendabik dada dengan apa yang dimiliki, tetapi ia adalah petanda dirinya sudah bekerja keras untuk mengetengahkan bakat.

"Saya berada dalam dunia seni bukan untuk membuktikan saya mampu menang anugerah. Ia disebabkan saya rasa sudah usaha untuk sampai ke tahap ini.

"Nasihat saya, tak kisah apa sahaja yang anda miliki, jadilah diri sendiri. Sekiranya, rasa berbakat, cuba berusaha untuk membuktikan apa yang ada. Yang penting adalah niat, sekiranya ikhlas, insya-Allah hasilnya pasti baik.

"Yakin dengan diri sendiri. Kalau saya boleh buat, anda pun boleh buat. Kita jangan membataskan diri, jadikan kekurangan sebagai satu kelebihan," ujarnya.

Ekoran itu, Sherry berazam untuk terus memperbaiki dirinya dan mencuba sesuatu yang baru bagi menghargai insan yang menyokongnya dari awal hingga hari ini.

Untuk makluman, Sherry mula dikenali sebagai pelakon komedi apabila membintangi telefilem komedi, 'Sutun' pada awal pembabitannya dalam dunia lakonan pada 2006.

www.myartis.com / Sumber & foto: Berita Harian & Instagram Sherry Alhadad

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IBU TIRI ARWAH SITI SARAH: "TIADA ISTILAH SEGAN, MENANTU TIRI... SHUIB ADALAH KELUARGA SAYA"

"Terkejut saya baca mesej ini. Sebenarnya tiada istilah segan sebab kami adalah keluarga. Tak wujud istilah menantu tiri ke, menantu kandung ke, menantu betul ke, menantu tipu ke sebab Shuib adalah keluarga saya. Anak-anak mereka semua cucu saya dan saya jaga sejak lahir.

"Mungkin apa yang orang nampak ingat Shuib segan dengan saya, tapi sebenarnya kami saling menghormati. Lagipun masa arwah Sarah bercinta dengan Shuib dulu pun, saya yang selalu temankan. Ingat lagi masa pertemuan pertama Sarah dengan Shuib lebih kurang 12 tahun lepas, saya ada masa itu temankan arwah.

"Bukan malu bukan segan tapi saya hormat. Saya minta doa baik-baik semua pihak untuk keluarga kami. Amin Insya Allah. Semoga doa yang baik juga berbalik kepada kalian semua," itulah ujar ibu tiri Allahyarham Siti Sarah Raissuddin, Siti Fatimah Suberi, 34, yang mengakui tiada istilah segan wujud di antara dia dengan Shuib.

Klik untuk gambar besar

Kenyataan Siti Fatimah atau mesra disapa Makde itu adalah bagi memberikan reaksi terhadap satu mesej peribadi yang diterima daripada netizen yang mendakwa Shuib kelihatan segan dengan dirinya yang juga ibu tiri kepada Allahyarham Siti Sarah.

Makde berkata, mereka selaku keluarga saling menghormati antara satu sama lain dan tidak pernah memandang status. Menurut Makde yang kini menguruskan perniagaan Loveta milik Siti Sarah, hubungan dia dengan Shuib sudah mula rapat sejak awal perkenalan Shuib dengan Siti Sarah kira-kira 12 tahun lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LAGI PELAWAK DIRAKAM JUAL BARANG..!

"Woi! Hang rakam apa?" kata individu yang didakwa menjadi 'penjual barang' dalam loghat Utara ketika aksinya dirakam netizen.

Individu yang didakwa pelawak terkenal ini didakwa sekali lagi menjadi perhatian warganet apabila namanya dikaitkan dalam satu video tular yang mendakwa dirinya sedang berurusan jual beli 'barang'.

Dia yang dikatakan dari kumpulan popular itu tiba-tiba mengamuk apabila mengetahui urusan yang dilakukan dengan seorang penunggang motosikal sedang dirakam. Hasilnya, dia bergegas keluar dari kereta jenis perodua Myvi yang dibawa dan meluru ke arah si perakam dan seolah-olah berlaku pertelingkahan.

Untuk info, video yang dimuat naik oleh seorang pengguna Twitter pada jam 8.59 malam, hari ini, sudah ditonton lebih 15,000 dan diulang kicau lebih 312 kali.

Klik untuk gambar besar

"Rajin pelawak zaman sekarang ni, macam-macam kerja mereka buat.

"Hari tu seorang jadi tauke ayam. Kali ni tak pasti lagi tauke sayur atau air batu," ujar pemilik akaun Twitter yang memuat naik video berkenaan dipetik sebagai berkata melalui Twitternya.

Sehingga kini, individu yang didakwa mirip pelawak itu belum disahkan, dikenal pasti atau dapat dibuktikan oleh sesiapa meskipun terdapat report polis yang tersebar melalui media sosial memaparkan namanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MENINGGAL DUNIA - BAPA AZRI AF9 SELAMAT DIKEBUMIKAN

Takziah kami ucapkan kepada bekas peserta Akademi Fantasia musim ke-9, Azri Abdullah atas pemergian bapanya, Abdullah Mohamad, 69, yang meninggal dunia akibat sesak nafas di Hospital Tengku Ampuan Rahimah, Klang jam 6 pagi semalam.

Azri ketika dihubungi berkata, bapanya yang sebelum ini menghidap Alzheimer mula mengalami batuk teruk sejak dua minggu lalu.

"Selepas melihat arwah mengalami batuk berterusan, kami sekeluarga membawanya ke hospital untuk pemeriksaan lanjut. Hasil pemeriksaan, doktor mengesahkan paru-parunya juga terkena jangkitan," katanya.

Menurutnya, selepas seminggu keadaan bapanya semakin pulih, namun kembali teruk selepas dua hari pulang ke rumah.

"Dua hari selepas dia dibawa pulang ke rumah, keadaannya semakin teruk dan dia tak boleh menelan sebarang makanan. Jika diberi susu pun, dia akan muntahkannya semula.

"Selepas itu, dia mula sesak nafas dan dikejarkan semula ke hospital. Dia kemudian diberikan alat bantuan pernafasan sebelum keadaannya semakin kritikal," jelasnya.

Jenazah bapa Azri telah selamat dikebumikan selepas solat Jumaat semalam.

--- IKLAN ---

Sumber: Harian Metro

Foto: Instagram Azri AF9

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SELEPAS BAPA & ANAK - PU ABU PULA POSITIF COVID-19

"Petang tadi saya dapat keputusan bahawa result PCR saya positif. Setakat ini saya bergejala... batuk, muntah, badan jadi lesu, cirit-birit, sakit kepala dan baru-baru ni saya hilang deria rasa. Saya buat swab test sebab saya rasa demam dan sakit kepala," ujar Pencetus Ummah (PU) Abu Sufyan.

Ujian demi ujian terpaksa dilalui PU Abu atau nama sebenarnya Mohd Abu Sufyan Mokhtar Rozaidi apabila kini dia pula disahkan positif Covid-19, selepas bapa dan anaknya yang sebelum ini positif virus berkenaan.

PU Abu berkata, dia baharu sahaja dimaklumkan tentang perkara itu petang Ahad selepas menjalani ujian Tindak balas Berantai Polimerase (RT-PCR) di sebuah klinik di Gombak, pada Sabtu

Pada Mei lalu, bapanya, Mohd Mokhtar Rozaidi, 58, menerima rawatan hingga terpaksa ditidurkan di wad ICU Hospital Selayang akibat Covid-19 tahap lima. Bagaimanapun bapanya kini sudah dibenarkan keluar hospital namun masih memerlukan pemantauan rapi.

Namun pada 4 Julai lalu anaknya pula, Muhammad Adam Aysar, 3, turut dikejarkan ke hospital selepas mengalami demam panas, juga akibat Covid-19.

Klik untuk gambar besar

Dalam pada itu, Abu memberitahu, dia belum mengetahui punca jangkitan tersebut berikutan hanya tinggal sendirian di rumah. Ujarnya, ahli keluarga yang dijangkiti sebelum ini sudah habis tempoh kuarantin dan tidak bergejala.

"Saya tak pasti terjangkit daripada siapa, sebab ahli keluarga saya dah habis tempoh kuarantin dan tidak bergejala. Kemungkinan sebab kawasan Selangor dan KL ni yang agak risiko, mungkin daripada situlah.

"Saya tinggal seorang diri di rumah, jadi tiada ahli keluarga yang perlu buat swab test dan saya jalani kuarantin di rumah sendiri," katanya.

Untuk makluman, PU Abu berkahwin dengan Ain Afini pada Ogos 2018. Pasangan ini dikurniakan cahaya mata lelaki bernama Muhammad Adam Aysar, 3. Abu turut mempunyai seorang lagi cahaya mata iaitu Muhammad Uwais Mateen, 1, hasil perkahwinannya dengan Hana Azraa.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RASA KOSONG - PANDEMIK UBAH PENAMPILAN FARAH NABILAH

Pelakon Farah Nabila dilihat telah tampil berhijrah ke arah lebih baik dengan mengenakan hijab pada Maal Hijrah lalu. Farah berkata sepanjang menjalani tempoh berkurung di rumah, dia mengkui jiwanya berasa kosong. Ujarnya, pandemik berlaku juga membuatkan dia lebih dekat dengan Yang Maha Esa.

"Sebenarnya dah lama nak pakai tudung, tapi mungkin Allah tak gerakkan hati lagi waktu itu. Sebelum Covid-19, kita selalu sibuk dengan kerja, sampaikan kadang-kadang terlepas atau tak sempat solat.

"Jadi bila duduk di rumah, rasa kosong dan seperti ada hilang sesuatu. Saya rasa, inilah juga yang dirasai ramai selebriti lain yang mengalami kekosongan itu iaitu Allah. Covid-19 sebenarnya membuatkan kita lebih dekat dengan Dia," katanya.

Klik untuk gambar besar

Berkongsikan mengenai penghijrahannya di IG Live bersama Tya Ariffin, Farah berkata hatinya dijentik selepas menyedari dirinya tidak mengikut perintah Tuhan namun banyak nikmat rezeki diberikan.

"Tuhan dah bagi macam-macam. Rezeki cukup, dapat kahwin dan ada anak. Dapat semua yang didoakan. Jadi kenapa saya tak nak tutup aurat dan ikut suruhan Dia? Padahal Tuhan dah bagi macam-macam.

"Sebab itu saya ambil keputusan berhijab kerana dari situ, lebih mendekatkan saya kepada-Nya. Bila dah berubah, saya pun jadi takut nak buat jahat, mengumpat dan dosa-dosa lain. Kalau ada rasa takut dalam hati, kita patut bersyukur, sebab kalau tiada, itu bahaya," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GARA-GARA KEJAR PENCURI - KERETA BARU AJAK SHIRO 'JAHANAM'

Bakat pelawak Ajak Shiro, 28, (Mohamad Hanaffi Razak), bukan hanya di Gelanggang Raja Lawak, tetapi dia juga berbakat mengejar pencuri umpama filem Hollywood. Heh.

Akibatnya, kereta Honda Accord yang baru dibeli oleh Ajak tiga bulan lalu habis 'jahanam' disebabkan adegan kejar mengejar yang berlaku semalam. Semuanya gara-gara dia mengejar tiga pencuri yang cuba memasuki rumahnya di Kempas, Johor.

Untuk info, pencuri yang memandu lori jenis Isuzu awalnya telah cuba mengambil barangan katering yang disewa untuk kegunaan majlis pertunangan adiknya. Kata Ajak, mujurlah ibunya perasan ada pencuri di belakang rumah sedang mengambil barangan katering tersebut lantas dia menjerit.

"Selepas mendengar jeritan ibu, mereka berhenti mencuri dan terus lari. Saya pula terus mendapatkan kereta saya untuk mengejar mereka.

"Bayangkan dari Kempas sampai ke Kulai saya kejar. Sudah macam adegan dalam filem pula. Habis jalan berlubang saya redah sampai rosak kereta  dibuatnya. Walhal baru tiga bulan kereta itu saya beli," katanya dipetik sebagai berkata.

Dan selepas mengejar mereka sejauh beberapa kilometer, ketiga-tiga pencuri tersebut akhirnya meninggalkan lori dan barangan curi tersebut di tepi jalan.

Manakala laporan polis pula telah dibuat Ajak di Balai Polis Kulai dan di Skudai.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


ISU ANAK - ROMIE 'BIDAS' LIYANA MANAN

Berikutan isu dakwaan Liyana Manan yang sudah hampir setahun tidak bertemu dengan anak-anaknya dan berkesempatan berjumpa di sebuah pusat membeli-belah baru-baru ini, bekas suaminya, Romie Razin Adilha telah tampil menjelaskan situasi sebenar.

Ini luahan hati Romie yang berharap Liyana segera menamatkan 'drama' yang bertujuan meraih simpati masyarakat dan bangkit mencari kebahagiaannya sendiri:

Ketika berpisah, kami membuat perjanjian bertulis iaitu anak sulung di bawah jagaan saya, manakala anak kedua diberikan kepada bekas isteri. Setiap minggu, hak penjagaan anak akan bertukar. Semuanya berjalan dengan baik hingga apabila saya ditakdirkan bertemu jodoh dengan Hanez pada 14 Mac lalu. Malangnya ada beberapa perkara yang tidak dipatuhi Nurliyana menyebabkan saya tawar hati untuk melepaskan hak penjagaan anak di bawah tangannya.

Selama ini masyarakat hanya mendengar cerita sebelah pihak. Saya pula memilih untuk tidak bersuara kerana tidak mahu mengaibkan wanita yang pernah memberikan saya zuriat. Saya tidak kisah jika ego saya dicabar dan diperkotak-katikkan oleh Nurliyana. Tetapi apabila membabitkan anak, saya tidak mampu mendiamkan diri.

Ketika anak kedua di bawah jagaan bekas isteri, saya terkejut apabila diberitahu anak sulung yang adiknya sudah masuk sekolah. Saya tidak mempertikai tindakan Nurliyana itu, tetapi apa perasaan apabila berjumpa anak dalam keadaan tidak terurus dan calar balar?

Lebih membuatkan saya terkejut apabila anak kedua menghidap penyakit tangan, kaki dan mulut tetapi tidak diberikan rawatan segera oleh ibunya. Mengapa perkara itu tidak diceritkan kepada umum? Saya terpaksa mengambil Rayqarl dan membawanya mendapatkan rawatan di sebuah hospital swasta.

Sebelum ini saya pernah menawarkan kepada Nurliyana pembantu rumah bagi menjaga Rayqarl tetapi ditolak. Jika Nurliyana mendakwa dia ibu yang bertanggungjawab, mengapa sanggup memperjudikan kesihatan Rayqarl?

Sebelum bernikah dengan Hanez, semuanya berjalan baik tetapi sebaik saja kami menjadi suami isteri, Nurliyana terus menghilangkan diri. Dia langsung tidak bertanya khabar mengenai anak. Memang Nurliyana pernah menghubungi saya untuk bercakap dengan anak sulung dan memberikan ucapan selamat ulangtahun kelahiran. Tetapi ketika itu saya sedang bekerja dan memintanya kembali menelefon di waktu malam. Tidak pula dia menghubungi.

Mengapa baru kini membangkitkan isu saya menghalangnya bertemu anak-anak? Ketika terserempak baru-baru ini, saya tidak keberatan jika Nurliyana meminta diberikan sedikit masa untuk bersama anak-anak tetapi dia langsung tidak bercakap apa-apa. Sudahnya nama saya dan Hanez diberukkan seolah-olah kami mangsa keadaa. Takkan selepas putus cinta, baru teringat anak-anak? Pesan saya kepadanya cukup-cukuplah menabur kebencian orang luar kepada kami kerana mereka tidak pernah tahu perkara sebenar.

Hanez tidak pernah campur tangan dalam urusan kami berdua. Sebaliknya, saya yang memberi arahan kepadanya supaya menjaga anak kai kerana mereka berada di bawah tanggungjawab asya. tidak timbul soal saya menghalang. Jika betul saya berbuat demikian, saya akan menghalaunya ketika kami tererempak tempoh hari. Tetapi saya tidak sekejam itu

Saya tidak tahu mengapa Nurliyana terus mengasak kami. Dia patut bersyukur kerana Hanez dan keluarganya menjaga anak kami dengan baik walaupun bukan darah daging mereka. Saya bersyukur dipertemukan dengan wanita yang tidak hanya ikhlas menerima baik dan buruk saya, tetapi turut bersedia menerima kehadiran anak saya.

Nurliyana tidak sepatutnya berterusan mencari alasan untuk menimbulkan kemarahan masyarakat kepadanya. Dulu saya berdiam diri dan membiarkan saja bekas isteri memberi kenyataan kerana Hanez belum sah menjadi milik saya. Tetapi kini dia isteri saya dan saya perlu melindunginya daripada terus dikecam masyarakat yang hanya mendengar cerita sebelah pihak.

Cukuplah menjadikan media sebagai tempat untuk mengaibkan saya. Dulu saya pernah dilempar fitnah sebagai suami yang tidak mengendahkan rumah tangga, mengabaikan tanggungjawab dan tidak memberika nafkah tetapi mengapa apabila ke mahkamah, isu itu tidak pernah dibangkitkan? Mengapa apabila bertemu media massa, Nurliyana bercerita sebaliknya.

Saya tidak takut kerana saya masih simpan segala bukti yang direkodkan di mahkamah ketika prosiding penceraian dulu. Saya tahu masyarakat menyebelahi Nurliyana apabila dia kononnya langsung tidak menuntut apa-apa ketika kami berpisah.

Bukan mahu mengungkit, tetapi masyarakat perlu tahu saya sudah sediakan segala-galanya untuk keselesaannya. Saya sudah siapkan wang ringgit, aset dan keperluan hidup bukan hanya untuk Nurliyana, tetapi juga bekas ibu mentua. Mereka hidup selesa atas hak saya etapi saya langsung tidak mengungkit perkara itu. Tetapi kenapa Nurliyana berterusan memburukkan saya?

Saya pernah berbuat silap sebelum ini kerana mempertahankan Hanez dalam satu sidang media yang mencetuskan kontroversi. saya tahu tiada guna saya beria-ria mempertahankan diri kerana masyarakat sudah dikaburi dengan permainan emosi Nurliyana. Sekalipun saya berada di pihak yang benar, masyarakat tidak akan percaya. Merka akan terus meletakkan kesalahan di bahu kami.

Tetapi kini saya tidak mampu berdiam diri lagi, terutama apabila membabitkan anak-anak. Saya perlu melindungi hanez kerana dia isteri dan berada di bawah tanggungjawab saya. Saya perlu mempertahankan maruahnya. Jika benar Nurliyana menganggap saya beralah, buktikan saya di mahkamah setiap kesilapan itu.

Dia (Nurliyana) pernah bercakap, saya tidak perlu takut dengan bayang-bayang sendiri. Jika Nurliyana berasakan dirinya berada di tempat yang benar, saya cabar untuk bersemuka di mahkamah. Tiada guna menjaja segala ketidakpuasan hati di media sosial atau bertemu media masaa untuk mendapat pembelaan kerana ia tidak akan menyelesaikan apa-apa.

Jalan penyelesaian terbaik adalah membawa kes ini ke muka pengadilan kerana negara kita mempunyai undang-undang. Jika dia yakin dirinya berada di pihak yang benar, buktikan nanti di mahkamah yang saya bersalah. Cukuplah jangan terus menikam dan mencabar kebancian masyakarat kepada saya dan Hanez. Apa tujuan sebenarnya?

Sumber: Beautifulnara & Berita Harian

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SAMAKAN DENGAN 'LEMBU' - PU SYED MINTA POLIS SIASAT, INI RESPON SUHAIMI SAAD

"Fakta... tak semua orang yg ambik vaksin tu lembu tapi lembu memang sinonim dgn vaksin. Yang belum ambik vaksin pun ada je yg macam lembu tapi bukan aku. Yang benar, presiden bumi datar," itulah tulis Suhaimi Saad yang tampil menjelaskan mengenai kenyataannya yang mengatakan hanya orang bodoh sahaja akan mematuhi peraturan pelu menerima vaksin.

Baru-baru ini, Suhaimi atau lebih mesra disapa SS, meluahkan rasa hormat kepada 779 guru di Johor yang enggan menerima suntikan vaksin Covid-19. Menerusi satu entri di laman Instagram, Suhaimi turut mengatakan hanya orang yang bodoh sahaja yang akan mematuhi peraturan pelu menerima vaksin.

Kenyataan Suhaimi itu turut mendapat perhatian Pencetus Ummah (PU) Syed yang meminta pihak berkuasa 'menziarahi' bekas penyanyi kumpulan nasyid Inteam itu kerana dianggap keterlaluan.

Klik untuk gambar besar

Kata PU Syed, jika enggan divaksin, tidak perlu melabel penerima vaksin sebagai 'lembu'. PU Syed turut meminta Suhaimi segera mendapatkan rawatan.

"Mohon @pdrmsia_official ziarah beliau..jauh sangat dah ni. Jika kurang sihat, dapatkan segera rawatan. Jika taknak vaksin jangan dilembukan orang yang menerima vaksin..hiduplah dalam dunia kamu yang penuh kesenian tu," tulisnya.

Sebelum ini, Suhaimi ada memuat naik perkongsian mengenai Tuanku Mahkota Johor (TMJ) mahu bertemu dengan 779 guru berkenaan. Suhaimi turut mempersoalkan mengapa guru-guru berkenaan menolak vaksin.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - ABANG AZNIL HJ NAWAWI DIJEMPUT ILAHI

Takziah kami ucapkan kepada pengacara popular Datuk Aznil Nawawi atas pemergian abangnya, Azmir Nawawi yang meninggal dunia pagi tadi. Menurut Aznil atau lebih mesra disapa Paknil ini, dia mengetahui berita pemergian arwah abangnya sewaktu berada di Terengganu dan kini dalam perjalanan pulang untuk memberi penghormatan yang terakhir.

Berita sedih itu dikongsi sendiri olehnya menerusi akaun Instagram (IG) miliknya: "Al-Fatihah. Abang Paknil, Azmir Nawawi telah dijemput Illahi pada 10:30 pagi tadi dan akan dikebumikan selepas solat Asar. Paknil dapat berita pemergian beliau ketika Paknil di Jelajah PAK21 di Terengganu.

"Paknil dalam perjalanan ke airport Kuala Terengganu sekarang dan akan terus ke tanah perkuburan sebaik tiba. Doakan agar roh abg Paknil dicucuri rahmat dan dihadiahkan dengan bacaan ayat suci Al-Fatihah," tulisnya yang menerima ucapan takziah rakan artis dan peminat.

Klik untuk gambar besar

www.myartis.com / Sumber & foto: Astro Gempak & Instagram Aznil Hj Nawawi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 FOTO - BILA ALIFF SYUKRI AJAR ANAK-ANAK CUCI URI BABY

"Terkejut Ammar Ahyan tengok uri baby.

"Semoga anak dara abah nanti besar tau abah sayang sangat kat awak.. Sebenarnya ada sahaja pekej untuk cuci uri... tapi abang percaya orang dulu-dulu cakap..

"Kalau boleh kalau.. ada anak perempuan tanam dekat Taman rumah biar cepat kahwin.. betul ke?? Dan dapat pasangan yang baik-baik sebab tu abang ada buat amanat dan juga kata-kata peninggalan sebelum abang menanam uri ini," begitulah kongsi Datuk Sri Aliff Syukri mengenai aktivitinya membasuh dan menanam uri.

Apa yang menarik, dia juga telah mengajar anak-anaknya berbuat begitu agar satu hari nanti selepas kahwin mereka turut melakukan cara yang sama.

5 LAGI GAMBAR -  KLIK FOTO UNTUK SIZE BESAR

Sumber: DSAS IG

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU GAMBAR CUMBU : "SAYA TAK TAHU GAMBAR SIAPA" - TAUKE JAMBU

Ekoran tersebarnya gambar tak senonoh yang diambil daripada kad memori telefon yang dibaiki, ramai yang menuduh Tauke Jambu sebagai empunya diri.

Memetik laporan 'Harian Metro', Tauke menafikan yang dia pernah memiliki gambar sebegitu rupa. Dakwanya:

Saya sangat terkilan dengan dakwaan ini. Terus-terang saya sendiri tak tahu sejauh mana kesahihan dakwaan itu. Tak tahu gambar siapa dan bila ia diambil. Yang pasti setakat ini gambar yang disebarkan itu tak nampak muka saya dan ia boleh jadi satu tuduhan liar saja. Jadi saya kena tengok dulu sebelum komen lebih lanjut.

Klik gambar untuk size besar

Setahu saya tak pernah ada gambar macam itu jadi pelik juga bila orang kaitkan saya tak pasal-pasal. Boleh jadi juga itu gambar orang lain yang menyerupai atau superimpose untuk menganiayai saya.

Zaman sekarang macam-macam benda boleh berlaku. Tapi kalau betul ia disebarkan dengan tujuan jahat saya takkan teragak-agak untuk cari penyebar asal gambar itu. Kalau perlu ambil tindakan undang-undang saya akan buat.

Ini bukan perkara baru sebab seingat saya sebelum ini (pelawak) Nabil juga pernah terkena sabotaj begini. Jadi saya tak perlu panik selagi benda tak sahih.

Cuma saya percaya apa yang berlaku ini adalah satu tamparan yang mahu menjejaskan tumpuan saya dalam pertandingan Maharaja Lawak Mega (MLM) 2014 sekarang.

Mungkin benar apa yang dikatakan oleh Tauke. Mana tahu ada pihak yang cuba nak sabotaj dirinya yang sedang bertanding dalam Maharaja Lawak Mega?

Apa-apapun, sabar ajalah Tauke. Bak kata pepatah, berani kerana benar... takut kerana salah!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


JACLYN VICTOR 'BEBAS' BAWAH KRU STUDIOS

Tanpa mempedulikan apa kata orang mengenai KRU Music yang didakwa hanya gah sementara sahaja apabila mempunyai seseorang artis atau sesebuah kumpulan, Jaclyn Victor terus melangkah ke depan untuk bernaung di bawah syarikat itu.

Ini kerana, Jac kini mendapat kebebasan untuk memilih konsep lagu dan idea kreatif berkaitan kerjaya nyanyiannya berbanding syarikat lain.

Sesi menandatangani perjanjian di antara KRU Music dan Jaclyn Victor
Klik untuk imej besar...

"Saya sangat teruja kerana ia memberikan perspektif dan suasana baru. Bersama KRU, saya berpeluang untuk berkongsi idea dan konsep lagu yang saya mahukan.

"Ia membabitkan perbincangan dan perkongsian idea bersama," kata Jac dipetik sebagai berkata sebaik selesai sidang media sebagai artis KRU Music di Hard Rock Cafe, Kuala Lumpur, semalam.

Untuk info, Jac atau nama sebenarnya Jaclyn Joshua Thanaraj Victor, 34, mengikat kontrak selama setahun dan bakal mengeluarkan album baru terbitan komposer terkenal, Edry Abdul Halim pada April 2012.

"Selepas lapan tahun bergelar artis rakaman, saya ingin 'lari' daripada identiti genre balada yang sinonim dengan saya sejak lagu Gemilang.

"KRU menawarkan konsep, muzik dan imej yang segar dan berbeza daripada kelaziman sebelum ini.

"Kreativiti dan pengalaman mereka memberikan keyakinan kepada saya untuk bekerjasama," tambah Jac.

UPDATE:

Kuala Lumpur, 25 Januari – Figura bernama Jaclyn Victor adalah antara permata seni yang menghiasi industri hiburan tanahair.

Tidak dinafikan perjalanan karier seni beliau agak konsisten semenjak bergelar juara Malaysian Idol yang pertama. Namun, Jaclyn Victor atau lebih senang dikenali sebagai Jac, ingin mencari kelainan dalam memantapkan kariernya dalam bidang nyanyian.

Klik untuk imej besar...

Untuk itu, Jaclyn Victor telah memilih untuk bernaung di bawah KRU Music dan hari ini majlis menandatangani kontrak di antara beliau dan KC Ismail selaku Timbalan Presiden, KRU Music selamat disempurnakan. Turut hadir menyaksikan majlis ini adalah Edry Abdul Halim selaku komposer yang bakal mencipta dan menerbitkan album Jaclyn Victor.

KRU Music sememangnya sudah lama mengikuti perjalanan karier seni Jaclyn Victor. Kemantapan dan keunikan vokal yang beliau miliki tidak pernah menghampakan tatkala menghiburkan audiens. Jaclyn Victor sememangnya berada dalam kelasnya yang tersendiri.

“Kami teruja untuk membuka tirai 2012 dengan memeterai kontrak bersama Jaclyn Victor. Banyak yang telah kami rancang  dan atur untuk meningkatkan karier Jac sebagai artis residen kami” kata KC Ismail, Timbalan Presiden KRU Music.

“Sebagai permulaan, Jac bakal tampil dengan single terbaru berjudul Sebelah Jiwaku ciptaan Edry Abdul Halim dan lagu berkenaan akan dilancarkan pada Februari akan datang”.

“Pihak kami juga telah merancang untuk menerbitkan sebuah album penuh untuk Jac yang mengandungi lima buah lagu Melayu dan satu lagu Inggeris.”

“Antara lagu-lagu yang bakal dimuatkan termasuklah Sebelah Jiwaku, satu lagu tema untuk filem drama muzikal 29 Februari di bawah arahan Edry Abdul Halim dan satu lagu Inggeris untuk filem animasi 3D Ribbit di bawah arahan Chuck Powers”, kata KC Ismail menamatkan perbualan

“Kolaborasi ini tiba tepat pada masanya. Jenama KRU sendiri sudah berada di dalam industri muzik tanah air selama hampir 20 tahun dan sehingga kini mereka sudah pun memiliki sebuah empayar muzik dan perfileman yang gah bukan sahaja di Malaysia malah diperingkat global” kata Jaclyn Victor.

“Saya melihat ini sebagai satu bentuk kerjasama yang positif bagi kerjaya seni saya. Saya juga amat berbesar hati menjadi sebahagian dari ahli keluarga KRU Music” ujarnya lagi.

Edry Abdul Halim turut memuji kemampuan Jaclyn Victor sebagai seorang penyanyi versatil. “Ketika kami berkerjasama untuk lagu Sedetik Lebih, saya dapat merasakan yang Jac mampu membawakan lagu-lagu ciptaan saya dengan gayanya yang tersendiri.”

“Lalu saya gubah Sebelah Jiwaku khas untuk Jac.  Lagu ini menceritakan tentang kekuatan yang terdapat pada seorang wanita untuk meneruskan kehidupan setelah gagal di dalam pencintaan” tambah Edry lagi.

Jaclyn Victor sedang mempersembakan lagu Sebelah Jiwaku

Plague yang ditandatangani komposer Edry Abdul Halim, Jaclyn Victor dan Timbalan Presiden KRU Music KC Ismail

Ceria sesi Edry dan Jaclyn Victor ketika sesi sidang media berlangsung

Sebahagian dari artis di bawah naungan KRU Music

Artikel disediakan oleh: KRU Music


GAMBAR MENARIK SANA SINI - PART 9

Lagi gambar baby lelaki Yasmin Hani Richardson yang lahir pada 12 November lalu. Meskipun sudah ada nama untuk babynya, namun ia tidak dapat didedahkan oleh Yasmin kerana sudah mengikat kontrak dengan Astro. Heh.

“Saya minta maaf tak dapat nak kongsi nama, gambar atau butiran lanjut bayi itu kerana semuanya akan didedahkan secara eksklusif dalam program berjudul Celebrity Maternity di Astro nanti,” katanya baru-baru ini.

___________________________________

Aksi menarik pasangan suami isteri Mizz Nina dan Noh Hujan yang mendapat hidayah Allah.

"Walaupun dah diketahui situasi dalam venue akan jadi huru hara dan kurang selesa, beliau masih tekad untuk datang untuk support. Terima kasih isteri ku! I love u !" ujar Noh pada isterinya.

_______________________________________

"Finally.. sampai hajat nak bawa lovely wife dan family minum teh tarik madu dan sup kepala ikan di warung pak mat klate," ujar Fizo Omar mengenai gambar keluarga besarnya yang berkumpul.

Lebih menarik, diselitkan juga gambar isterinya datang membantu di gerai burger.

__________________________________________

Akhir sekali ialah gambar perlantikan Afee Utopia, Bobby Gonzales (Pemain Bolasepak Kebangsaan) dan Zamri Morshidi (Pemain Bolasepak Sarawak) sebagai duta produk MP-R Fuel Saver yang telah diadakan baru-baru ini bertempat di Cititel Express Hotel, Kuala Lumpur.

Nampaknya, walaupun bergelar otai... namun Afee tetap laris mengalahkan ramai artis baru. Cayalah!


DIUJI LAGI - NABILA HILANG 400,000 'SUBSCRIBER' YOUTUBE, MV 'PELUANG KEDUA' DIGODAM

"Ya Allah, YouTube channel Nabila Razali Entertainment kena godam! Hati saya hancur. Sekarang team saya sedang berbincang dengan YouTube untuk menyelesaikan masalah ini. Harap sangat Bella dapat semula akaun itu. Korang tolong doakan ya! Tak ada mood hari ini," kata penyanyi dan pelakon Nabila Razali menerusi Instastory pada Isnin.

Selepas kedai ayam goreng dipecah masuk, nampaknya Nabila sekali lagi diuji apabila saluran YouTube miliknya Nabila Razali Entertainment digodam pihak tidak bertanggungjawab pada pagi Isnin.

Nabila, 29, berkata, dia terkejut apabila menerima emel daripada pihak YouTube yang menyatakan saluran berkenaan memuat naik kandungan yang melanggar terma dan syarat.

Katanya, sehingga kini dia masih belum mengetahui punca akaunnya itu dipadam, namun pihak pengurusannya sedang berusaha mendapatkan semula akaun berkenaan.

Klik untuk gambar besar

Sementara itu, pengurus Nabila iaitu Mohd Asrul Abdul Talib berkata mereka mula menyedari kehilangan akaun yang memiliki hampir 400,000 pengikut itu selepas dimaklumkan oleh peminat menerusi laman Twitter.

"Pagi ini ada pengguna Twitter memberitahu mengenai akaun YouTube Nabila hilang... mereka tanya kena godam ke sebab dah tak ada. Saya semak emel dan mendapati ada video yang dimuat naik tanpa pengetahuan kami telah diturunkan pihak YouTube kerana terdapat pelanggaran terma dan polisi laman tersebut.

"Emel kedua pula memberitahu saluran YouTube itu sudah ditutup. Kita pun tak tahu apa punca sebenar, sekarang ni team kami sedang usaha mendapatkan semula akaun itu," jelasnya.

Sementara itu, Asrul meluahkan kebimbangan jika akaun Nabila Razali Entertainment itu tidak dikembalikan semula dan ditutup buat selama-lamanya.

Ini kerana akaun YouTube berkenaan merupakan platform yang digunakan Nabila bagi mempromosikan lagu dan kerjaya seninya. Tambahan pula, penyanyi lagu Peluang Kedua itu bakal melancarkan lagu baharu tidak lama lagi.

"Akaun itu kita buat April 2020 semasa lancarkan lagu Peluang Kedua yang sehingga kini menerima lebih 32 juta tontonan. Sayangnya sebab takkan lagu baru akan datang kita nak kena buat channel baru... nak mulakan semula bukan senang, InsyaAllah kita akan usahakan untuk dapatkan semula akaun itu," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


12 FOTO - SEKITAR SESI NEWBORN PHOTOSHOOT ESHAAL, ANAK AKIM & STACY

Aksi Eshaal, anak kepada pasangan Akim Ahmad & Ummu Shaikhah Stacy Anam ketika sesi newborn photoshoot.

Seperti biasa, team The Photolicious telah terpilih untuk menjadi 'official photographer' bagi photoshoot tersebut.

Untuk makluman anda, Eshaal dilahirkan pada 17 Februari lalu.

Jom tengok!

Klik untuk gambar besar

www.myartis.com / Foto: Stacy Anam IG, @beshal & The Photolicious

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


GAGAL KAWAL KESEIMBANGAN - MATA RADHI OAG KINI KABUR

"Tiba-tiba penglihatan mata kanan saya jadi gelap dan kabur. Saya juga tidak dapat mengawal keseimbangan badan ketika berdiri dan memegang barang.

"Jadi saya dapatkan rawatan di hospital dan doktor memberitahu saya mengalami masalah katarak selain perlu menjalani pembedahan.

"Dianggarkan kos pembedahan itu sebanyak RM3,000. Jadi sekarang saya sedang usaha mengumpul wang secepat mungkin kerana bimbang masalah lain timbul," kata penyanyi kumpulan OAG, Radhi yang kini berusaha mengumpul wang untuk kos pembedahan mata kanannya yang berdepan masalah penglihatan akibat katarak.

Dia mula perasan mata kanannya tidak dapat berfungsi dengan baik sekitar Mac lalu.

"Saya anggap penyakit ini satu hadiah daripada Allah. Mungkin Dia nak beritahu saya, kalau masih teruskan kehidupan begitu (masa lampau), masa depan saya boleh gelap.

"Doakan semoga mata kanan saya kembali normal supaya saya dapat menikmati kehidupan dengan jalan yang baik dan diredai," ujarnya dipetik sebagai berkata. - HM

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - ELLY MAZLEIN HAMIL SEMULA

Jika sebelum ini Elly Mazlein, 35, mengalami keguguran anak pertama setelah berusia lapan minggu, namun kali ini, kesedihannya terubat kembali. Ini kerana, Allah SWT telah memperkenankan doanya untuk kembali hamil.

Menurut Elly, usia kandungannya sudah pun berusia enam bulan malah dalam masa yang sama mengakui mengambil iktibar daripada kejadian sebelum ini.

"Macam kehamilan pertama dulu saya teruja berkongsi dengan peminat. Kandungan kali ini, saya ikut nasihat orang tua kalau kandungan sudah kuat baru boleh kongsi. Disebabkan itu saya kunci mulut pada awal kandungan.

"Seperti dijanjikan, saya berkongsi berita gembira ini sempena hari jadi saya pada 17 Disember lalu," ujar Elly dipetik sebagai berkata.

Difahamkan, Elly yang hamil anak perempuan dijangka akan bersalin pada 30 Mac 2016.

Tambah Elly, ketika menerima berita keguguran sebelum ini, dia hilang semangat malah turut mengelak daripada berjumpa dengan sesiapa pun, lebih-lebih lagi ketika itu dia baru kehilangan ibu tersayang.

"Ketika itu saya menjalani penggambaran drama Ema Emyliana 3. Saya tak dapat sembunyikan perasaan sedih dan hilang semangat. Sudah pasti saya sangat mengharapkan kehadiran zuriat. Saya tak nak teruskan penggambaran dan keluar rumah”

"Pendek kata, saya mengelak daripada berjumpa dengan sesiapa pun. Bukan apa, saya jenis tak kuat semangat apatah lagi sebelum berkahwin saya baru kematian ibu. Syukur dengan nikmat dan rezeki diberikan. Tak sangka pula secepat ini”

"Memang seronok apabila diberitahu hamil lagi. Perasaan itu hanya Allah yang tahu. Setiap hari apabila bangun solat Subuh, saya akan mengusap perut sambil mengucap syukur. Boleh dikatakan anak dalam kandungan sangat aktif," jelasnya.

Untuk rekod, Elly atau nama sebenarnya Sharifah Aida Mazlina Syed Hanafi mendirikan rumah tangga bersama Azmi Hatta pada 9 November 2014.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


DOKTOR HENTIKAN PENGGUNAAN VENTILATOR - AINUL MARDHIAH KINI SEMAKIN SIHAT

"Ainul bertambah baik hari ini, doktor akan cuba 'off ventilator' dan anak saya masih berada dirawat di PICU. Doktor belum bagi apa-apa perkembangan mengenai berapa lama Ainul perlu berada di PICU kerana masih banyak prosedur rawatan yang mereka perlu lakukan."

Itulah kata bapa kepada adik Ainul Mardhiah iaitu Ahmad Safiuddin Ahmad Razak yang memaklumkan anak perempuannya itu kini dalam keadaan yang lebih baik selepas hampir lima hari berada di unit rawatan rapi Pediatrik (PICU) bagi mendapatkan rawatan susulan akibat terkena jangkitan kuman.

Bapa Ainul memaklumkan anaknya itu menunjukkan perkembangan yang baik pada semalam dan kemungkinan doktor akan cuba menghentikan penggunaan ventilator.

Saifuddin juga bersyukur kerana anaknya itu dilihat menunjukkan peningkatan yang baik setiap hari dan mengharapkan agar orang ramai terus mendoakan kesihatan Ainul.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SELAMA TIGA TAHUN SAYA DIBOHONGI" - TEGAR DEDAH ANAK BUKAN DARI BENIH SENDIRI, SEDIA LAKUKAN DNA

Penyanyi Indonesia iaitu Tegar Septian menerusi satu sesi live di TikTok baru-baru ini telah mendedahkan bahawa dia baru tahu bekas isterinya, Sarah Sheilka selama ini berbohong bahawa anaknya, Abidzar Oktoviano Putra Septian itu bukan dari benihnya.

Jelas penyanyi yang popular dengan lagu 'Aku Yang Dulu Bukanlah Yang Sekarang', bekas isterinya itu sudah pun hamil sebelum bernikah dengannya tiga tahun lalu.

"Selama tiga tahun baru tahu selama ini saya dibohongi, ya dia sudah ada anak (hamil) sebelum bernikah. Sebenarnya masa berjumpa dengannya iaitu sebelum kahwin dia sudah beritahu sudah hamil.

"Ketika itu selepas tiga hari kami berkenalan. Masa tu saya tak berfikir panjang. Mahu tak mahu hanya teruskan saja pernikahan," katanya.

Klik untuk gambar besar

Ditanya oleh netizen siapa bapa sebenar kepada anaknya itu, Tegar menuduh dia adalah kekasih bekas isteirnya. Malah, Tegar juga bersedia untuk melakukan ujian DNA.

"Anak siapa? Tengok Instagram Sarah ada photo kekasihnya nah mungkin anak dia. Saya Cuma tak sangka aja tapi itu Allah dah tentukannya. Belum test DNA tapi saya berani saja untuk lakukannya. Lagipun cuba tengok foto anak ada tak mirip saya?" soalnya.

Terdahulu, Tegar dan isterinya telah pun bercerai enam bulan lalu selepas dua tahun mendirikan rumah tangga. Pasangan itu dikurniakan seorang cahaya mata, Abidzar Oktoviano Putra Septian.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALI AKUI DAH LALI DENGAN CERCAAN NETIZEN: "SAYA HANYA LUAH APA YANG SAYA RASA..."

"Tak apalah... saya dah terbiasa, dah lali pun. Hampir dua tahun hadap benda ni. Lagi satu saya hanya meluahkan apa yang saya rasa. Saya tidak kaitkan sesiapa pun dalam posting ini. Tak apalah, biarlah mereka berkata-kata...

"Saya hanya menanti keputusan mahkamah nanti," itulah kata pelawak Ali Puteh yang mengakui sudah lali dengan cercaan netizen terhadap dirinya lebih-lebih lagi berkaitan isu saman membabitkan kakak iparnya, Nor Hidayah Mohd Ali.

Ali ketika dihubungi media memberitahu, sebaik sahaja dia memuat naik hantaran di laman sosial Instagram pelbagai reaksi diterima termasuk yang menghina dan mengeji. Tambah Ali, dia berharap agar ada sinar disebalik apa yang berlaku sejak pemergian abangnya, Allahyarham Abam Bocey.

Klik untuk gambar besar

"Semoga ada sinar buat keluarga kami. Kepada yang mendoakan terima kasih, kepada yang mengecam juga terima kasih. Selasa lepas hari terakhir untuk saksi Hidayah saman Ali dan kes kedua pula Ali dan keluarga menyaman Hidayah.

"18 Jun depan mahkamah tetapkan untuk menfailkan segala hujahan bertulis bagi kedua-dua kes. Jadi kita tunggu sahajalah. Saya pun nak benda ni cepat berakhir," ujarnya dipetik sebagai berkata lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR - ASHRAF SINCLAIR AJAR SOLAT

Melentur buloh biar dari rebungnya! Pepatah ini sebenarnya amat bersesuaian sekali dengan Ashraf Sinclair yang dilihat sudah mula melatih anaknya untuk mendirikan sembahyang.

Harapan kita, moga Ashraf berjaya membimbing anaknya menjadi anak yang soleh termasuk membimbing isterinya BCL agar tidak mendedahkan aurat. Amin..!

Klik untuk imej besar...


ISU GAMBAR - IDRIS KHAN DAKWA JADI MANGSA DENGKI

Jika semalam Atikah Suhaime bertekad untuk mengambil tindakan undang-undang terhadap penyebar gambar yang kononnya dia melakukan aksi tak senonoh, tapi berbeza pula pendekatan yang diambil oleh Idris Khan.

Dia sebaliknya hanya meletakkan komen di Instagramnya dengan menjelaskan bahawa ada pihak yang dengkikan kejayaannya selama ini.

Tambah Idris, dia akui dalam dunia hiburan, dia tidak terlepas dengan perbuatan 'tikam belakang'. Oleh yang demikian, dia kini amat berhati-hati memilih kawan dalam dunia seni selepas dilanda kontroversi video seks dan gambar tak senonoh yang kononnya melibatkan dirinya dengan Atikah Suhaime.

Jom baca apa yang diluahkan oleh Idris:

MATA,
TIDAK PERNAH SENANG DENGAN KEJAYAAN MANUSIA,

MATA,
SELALUNYA MERAH BILA MELIHAT MANUSIA SENANG GEMBIRA.

HATI,
TAK PERNAH LEPAS DARI HASAD,

HATI,
SELALUNYA BUSUK PADA BAIK BUDINYA JASAD.

USAH KHUATIR,

BIARKAN KAKI TERUS MELANGKAH,
KEDEPAN, DENGAN GAGAH.

BIARKAN KAKI MENJADI BUKTI DIATAS SETIAP PENGANIAYAAN.
BIARKAN KAMI PERSEMBAH ERTI SEBENAR KESETIAAN PERSAHABATAN.
INGATLAH REZEKI ITU DATANG BUKAN DARI MANUSIA, TETAPI DARI YANG MAHA ESA.

ALLAH MAHA BESAR,
ALLAH MAHA PENGASIH,
ALLAH MAHA MENGETAHUI,
ALLAH MAHA BERKUASA!

JIKA HARI INI, KITA TUMBANG KERANA MULUT DAN KEDENGKIAN MANUSIA,
ESOK KITA AKAN BANGKIT & MELOMPAT TINGGI KERANA KESABARAN DAN KEBERKATAN.

INI HADIAH DAN KURNIA DARI TUHAN.

AKU SENYUM TANDA SABAR,
KERANA AKU ISLAM YANG TAK PERNAH GENTAR!

Nasihat peminat pada Atikah

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


AKHMAL NAZRI: BEBAS DARI NAMA 'JIBAM'- INGIN CUBA SESUATU BARU

Siapa yang tidak kenal dengan watak 'Jibam' yang lurus bendul dan kelam-kabut dalam sitkom popular 'Oh My English!' (OME) cukup sebati dengan diri pelakonnya, Akhmal Nazri sejak dulu.

Menurut Nazri, ke mana saja dia pergi panggilan 'Jibam' terus melekat dengan dirinya hingga sekarang. Maka dari itu, kini Akhmal mahu mengikis nama 'Jibam' dengan dirinya selepas tiga musim bersama program berkenaan.

Pemegang Diploma Teater dari Akademi Seni Budaya Dan Warisan Kebangsaan (ASWARA) ini berkata, dia juga sedar bukan mudah untuk mengikis nama 'Jibam' dengan dirinya.

"Saya sudah berusia 24 tahun dan tidak sesuai lagi melakonkan watak pelajar sekolah. Saya juga tidak mahu terus dibayangi watak itu.

"Namun, saya tidak dapat menafikan watak Jibam juga memperkenalkan nama saya. Sebagai pelakon, pastinya saya bersyukur kerana watak Jibam dikenali ramai.

"Bukan saja peminat, malah anggota keluarga dan teman rapat juga memanggil saya dengan nama Jibam. Saya perlu bersabar untuk menanti masa yang sesuai untuk bebas daripada watak Jibam satu hari nanti," katanya.

Selain Nazri, OME turut dibarisi barisan pelakon popular seperti Zain Saidin, Fauziah Ahmad Daud, Nadiya Nissa, Amyra Rosly, Sherry Alhadad dan Rahim Sepahtu.

Sebagai pelakon, Akhmal juga ingin mencuba pelbagai watak sekaligus mengembangkan bakat lakonan sedia ada.

--- IKLAN ---

"Saya juga ingin keluar dari zon selesa dan mencuba sesuatu yang baru pula. Saya juga ingin mengelak dikaitkan dengan sebarang kontroversi dalam bidang hiburan.

"Saya ingin mengikut jejak pelakon hebat Bront Palare yang hebat di pentas lakonan berbanding gosip yang dikaitkan dengannya," ujarnya yang turut bergandingan dengan Christina Suzanne dalam telefilem 'Chalie', arahan Bernard Chauly dan Safwan Salleh.

Selain bidang lakonan, Akhmal juga meminati bidang pengacaraan sejak di bangku sekolah. Mula mengacara rancangan kanak-kanak, 'Anak Siapa Ni Eh!', Akhmal mengakui kini sampai masa dia mengembangkan bakat dalam cabang seni diminatinya itu.

"Saya minat mengacara sejak kecil dan bakat mula digilap menerusi program kanak-kanak. Namun, ibu bapa tidak memberi galakan kerana bimbang akan menjejaskan tumpuan pada pelajaran.

"Bersandarkan minat mendalam dalam bidang pengacaraan, saya mengambil keputusan menyambung pengajian di ASWARA sebelum menyertai sesi uji bakat untuk 'Oh My English!'," jelasnya yang pernah mengacarakan program bercorak interaktif Proksi di saluran TV1 sebelum ini.

Terbaru, Akhmal diberi kepercayaan mengacara program 'Jom Singgah' musim baru yang bersiaran setiap Isnin hingga Khamis jam 1 tengah hari di TV3. Selain Akhmal, program ini menampilkan Ifa Raziah, penyampai Hot FM, Tun Nadia dan pendatang baru Dayah Bakar.

Mengenai gandingan dengan tiga pengacara wanita, Akhmal mengakui dia tidak kekok untuk beraksi dengan mereka.

"Walaupun mempunyai empat pengacara, kami tidaklah dihimpunkan bersama dalam semua episod. Setiap episod akan menggandingkan dua daripada kami dan ia akan bertukar setiap hari.

"Saya juga menyertai program ini dengan misi hendak menarik minat lelaki membeli produk kesihatan dipromosikan sekali gus mengikis tanggapan masyarakat program Jom Singgah ialah rancangan untuk wanita saja," katanya.

Sumber: Harian Metro

Foto: Akhmal Nazri & @roax.t

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


AKUI TOLAK TAWARAN GV SECARA BAIK - IWAN MAHU CARA SENDIRI

"Saya pernah mendapat tawaran GV tapi pada masa itu saya tidak bersedia untuk kembali menyanyikan lagu-lagu komersial. Bukanlah saya nak menyombong tetapi biarlah saya dengan cara saya. Kini saya giat berdakwah, memberikan ceramah dan rasanya lebih tenang," ujar bekas penyanyi dangdut, Iwan Shahman.

Iwan mendedahkan dia pernah menerima tawaran untuk menyertai program Gegar Vaganza (GV) namun menolaknya dengan cara baik. Menurut Iwan, dia kini lebih selesa untuk memilih jalan dakwah selepas berhijrah kira-kira enam tahun lalu.

Tambah Iwan lagi, dia tetap memberikan sokongan kepada rakan-rakan seperjuangan yang menyertai rancangan tersebut: "Saya berdoa agar rakan-rakan selebriti yang lain sentiasa dipanjangkan umur, murah rezeki dan mendapat petunjuk daripada Allah SWT".

Sedikit perkembangan terbaru, Iwan bakal muncul pada konsert Malam Sinar Maulidurrasul bersama Rabbani, Daqmie dan Datuk Ustazah Siti Nur Bahyah yang akan diadakan pada 15 November bertempat di Tapak Bazarena Stadium Malawati Shah Alam.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SEPATUTNYA KREDIBILITI ATAU KELAYAKAN MENJADI JURI MESTILAH PERNAH MENANG SATU ANUGERAH..." - AZWAN ALI

"Balik-balik muka yang sama muncul dalam televisyen, sedangkan penyanyi yang mahir mengenai vokal juga ramai dan boleh memberikan komentar mengenai persembahan nyanyian," itulah ujar pengacara sensasi, Azwan Ali, 56, atau lebih dikenali sebagai Diva AA yang meluahkan rasa kecewa dengan lambakan juri 'sampah' yang menguasai rancangan realiti di televisyen sedangkan ramai lagi penyanyi hebat.

Memetik Utusan Online, Azwan berkata, antara penyanyi hebat yang terbukti memenangi pelbagai anugerah vokal tetapi jarang dijemput menjadi juri seperti Datuk Aishah dan Datuk Francissca Peter.

Dalam pada itu, Azwan yang sudah berkecimpung selama 35 tahun dalam bidang seni itu berpendapat, individu yang menjadi juri perlu memenangi sekurang-kurangnya satu anugerah sepanjang bergelar sebagai penyanyi.

Ini kerana jelasnya, pencapaian tersebut menunjukkan kualiti vokal mereka pernah diiktiraf dan mendapat penghargaan menerusi penganjuran anugerah berprestij di negara ini dan barulah juri tersebut layak untuk menilai para peserta.

Klik untuk gambar besar

"Sepatutnya kredibiliti atau kelayakan menjadi juri mestilah pernah menang satu anugerah sepanjang karier mereka. Sekurang-kurangnya vokal mereka sudah dinilai dan diiktiraf sekiranya program tersebut berkaitan dengan nyanyian, barulah layak menilai peserta bertanding.

"Adakah sikap juri yang suka mengamuk dan terjerit-jerit ini menjadi 'nyawa' kepada stesen televisyen?" katanya.

Bukan itun sahaja, Azwan yang sinonim dengan ayat 'see my level' itu turut menempelak rancangan hiburan yang tidak menghormati kedudukan sebenar kerusi juri kerana lebih gemar meniru rancangan dari luar negara.

"Ini bukan rancangan realiti kartun yang sumbat siapa sahaja jadi juri sehingga terpekik-pekik dan terkinja-kinja. Ini trend negara mana? Kehormatan juri itu terletak pada kerusinya dan mereka perlu hormat dengan kedudukan tersebut," tuturnya.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


24 GAMBAR - SUASANA MAJLIS HARI LAHIR KAKAK NEELOFA

Jika baru-baru ini Sharnaaz Ahmad menyambut hari lahir yang ke-31, terkini kekasihnya yang merupakan kakak kepada Noor Neelofa iaitu Noor Nabila pula menyambut ulangtahun kelahirannya

Majlis sambutan hari lahir Nabila telah diadakan di Flora Terrace at Hampshire Place. Majlis tersebut turut dimeriahkan lagi dengan kehadiran rakan-rakan artis serta teman rapat pasangan ini.

"Dear sayang, the pass one year we know each other alot of good memories that we build and cherish together.. Not to mention the bad ones too.. But nothing is warmer then your love, nothing is sweeter then ur sound, and nothing more powerful then your sincere..

"You can make this man smile when he is in most deep trouble and down side of the road but yet u keep ur calm.. You r the most intelligent women that ivd ever know..

"U thought me alot more then life can gift.. You are a strong women, a beautiful women, sometimes i wonder, why this beautiful lady do love this man.. Im nobody till u make me feel im somebody..

"But one thing im sure of, uvd had me at the first time we met at subang airport with a simple "hello" with ur blue shirt and uniclo jeans, since then U make me fall for u everyday of ur life..

"Thank you for being there always and now, Happy birthday sayang.. Semoga Allah permudah kan segalanya untuk u dan keluarga u dunia akhirat... If u r reading this can u come down.. Im here..," kata Sharnaaz di IGnya.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

GAMBAR LAIN:
Klik untuk size besar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"SEMOGA KEKAL HATI MAAFKAN MEREKA MEMFITNAH SAYA" - FATIN

Ekoran pendedahan Dr. Erin bahawa dia telah bercerai, bekas isteri pendakwah bebas Da'i Farhan, Fatin Nurul Ain dilihat telah mengambil pendekatan untuk berdiam diri. Malah, Fatin hanya memuatnaik petikan daripada perawi hadis Rasulullah S.A.W serta doa untuk memaafkan individu lain yang memfitnahnya.

"Mengambil Ibrah dari bulan yang mulia ini, saya mohon doa. Allah ampunkan dosa-dosa saya. Allah kekalkan hati saya untuk sentiasa memaafkan mereka yang masih tidak mahu bertaubat dari menfitnah saya, walid kepada anak-anak dan keluarga serta Allah kurniakan hidayah buat mereka. Ya Allah jadikanlah kami hamba-hambaMu yang bertaqwa. #diamitulebihbaik," tulis Fatin.

Kenyataan selamat Fatin itu mendapat pelbagai reaksi netizen yang kebanyakannya menyokong tindakannya untuk berdiam diri. Menerusi pendedahan Erin pada Selasa, Fatin didakwa telah bertindak agresif dengan berkomplot untuk memutuskan perkahwinan mereka.

Klik untuk gambar besar

Malah, kata Erin dia tidak menyangka pada mulanya rumah tangga yang dibinanya bersama Farhan tidak direstui madunya. Farhan dan Erin telah mendirikan rumah tangga ketika menunaikan ibadah umrah di Makkah pada Oktober 2019.

Namun Farhan menceraikan isteri pertamanya, Fatin yang sedang sarat hamil menerusi aplikasi WhatsApp pada Disember. Sehingga kini masih cuba mendapatkan kenyataan lanjut dari Farhan mengenai isu ini.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR - DATUK SITI NURHALIZA TIMANG CUCU KEDUA

Semalam Datuk Siti Nurhaliza Tarudin dan suaminya, Dato' Sri Khalid bin Mohamad Jiwa (atau juga dikenali sebagai Datuk K) telah menimang cucu lelaki kedua mereka.

"Alhamdulillah.. new addition to the family. 2nd cucu, and hopefully many more to come," ujar Siti dipetik sebagai berkata.

Klik gambar untuk size besar

"Welcome to the world baby Adryan Zawawi! Such a joyous occasion for our family," tulis Asyraf pula di laman IGnya.

Tahniah diucapkan!

Foto: IG Siti Nurhaliza & IG Asyraf Khalid

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"BIASA SAHAJA... TAK TERLAMPAU SEKSI PUN" - NADIA BRIAN AMBIL TINDAKAN

"Saya rasa biasa sahaja... tak adalah terlampau seksi pun, ia jadi isu apabila ada blogger yang menggunakan komen netizen sebagai tajuk utama yang boleh menimbulkan rasa kurang senang pembaca," ujar pelakon Nadia Brian yang menganggap pemakaiannya ketika majlis bridal shower Ahad lalu tidak keterlaluan seperti yang heboh diperkatakan di laman sosial.

Malah, pemilik nama Nadia Najwa Mohamed Rashidi, 28, berkata, isu itu menjadi sensasi apabila terdapat blogger yang mengangkat komen netizen sebagai tajuk utama. Selain itu, pelakon drama 'Lelakimu yang Dulu' ini memberitahu dia akan mengambil tindakan undang-undang terhadap pihak yang berniat menjatuhkan reputasi dirinya sebagai pelakon dan usahawan.

Menurut Nadia, komen netizen yang menyentuh isu liang lahad yang dijadikan tajuk artikel sebuah blog juga disifatkan melampau: "Komen netizen berkaitan sampai ke liang lahad is too much! Tindakan mereka ini menjatuhkan reputasi saya sebagai pelakon dan juga usahawan. Saya boleh saja delete komen itu bila-bila masa yang saya nak. Saya dah simpan segala benda yang boleh dijadikan bukti dan kita lihat apa kata peguam saya nanti. Negara kita ada undang-uandang".

Sebelum ini, Nadia berkongsi beberapa foto di sekitar majlis bridal shower bersama beberapa rakan baiknya. Nadia turut memuatnaik beberapa foto memperlihatkan dia memakai low cut dress berwarna merah dan berendam di dalam kolam. Perkara itu sekaligus mengundang rasa kurang senang segelintir netizen yang menyifatkan pemakaian Nadia sebagai terlalu seksi hingga ada yang mempersoalkan tindakan pelakon itu terlalu mengikut budaya barat.

Klik untuk gambar besar

www.myartis.com / Sumber & foto: mStar & Instagram Nadia Brian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INILAH WAJAH ANAK EZAD EXIST YANG COMEL

Ezad Exist baru-baru ini telah sudi berkongsi gambar wajah anak lelakinya yang diberi nama Muhammad Darwish di laman Instagram.

Isterinya, Nor Azeana, 36, selamat melahirkan anak kedua mereka secara pembedahan sekitar jam 1.10 petang kelmarin di Hospital Ampang, Selangor.

Ezad juga mengharapkan penyakit kanser yang dihidapi isterinya ketika mengandung akan hilang dan beransur pulih selepas ini.

"Alhamdulillah anak kami selamat dilahirkan pada Isnin lalu. Isteri dan anak berada dalam keadaan sihat dan menanti masa untuk keluar hospital.

"Walaupun doktor merancang agar isteri saya bersalin lebih awal apabila kandungan mencapai tempoh matang, dengan kuasa Tuhan anak saya dilahirkan cukup bulan.

"Buat masa ini saya tidak dapat mengulas lebih lanjut berhubung penyakit isteri saya. Doktor akan buat pemeriksaan lanjut selepas satu tempoh ditetapkan," ujar Ezad dipetik sebagai berkata.

Sama-sama kita doakan yang terbaik untuk pasangan ini.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


BILA SUAMI MAHU NORANIZA IDRIS NYANYI LAGU SEPERTI DAYANG

Ratu irama Malaysia Noraniza Idris mengakui suaminya,  iaitu Jeffri Hudi teringin untuk mendengar isterinya menyanyikan lagu-lagu pop balada seperti penyanyi  Dayang Nurfaizah. Dedah Noraniza atau lebih dikenali sebagai Kak Ani, dia bagaimanapun risau seandainya suaranya yang sudah terbiasa menyanyi lagu berlenggok masih mampu menyanyikan lagu seumpamanya.

"Lagu pop dan balada sebenarnya pemintaan suami, jika boleh dia mahu saya menyanyikan lagu-lagu sedemikian. Tetapi saya sudah terbiasa dengan lagu lenggok, nak menyanyi lagu yang sebegitu tak tahu mampu lagi atau tidak. Dia pula nak lagu macam Dayang Nurfaizah... Nanti tak pasal-pasal jadi lagu irama asli pula," katanya.

Kak Ani yang ditemui selepas Konsert VM2020 di Istana Budaya baru-baru ini memberitahu antara lagu pop kegemaran suaminya ialah Mengemis Rindu yang pernah dihasilkan sekitar tahun 1987. Dalam pada itu, Kak Ani yang sibuk dengan persiapan konsert pada September nanti akui teringin untuk menghasilkan lagu baru sempena acara terbabit.

"Suami saya tengah usahakan tetapi tak tahu nak salur kemana nanti sekiranya ada lagu irama tradisional. Radio seorang pun nak dengar lagu-lagu muda dan komersial sahaja. Tetapi semestinya untuk konsert itu nanti perlu ada sesuatu yang baru dari saya," tambahnya yang akan mengadakan konsert di Istana Budaya pada pertengahan September 2020 sempena Hari Malaysia.

Klik untuk gambar besar

www.myartis.com / Sumber & foto: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEHARI SEBELUM AIDILADHA - PENYANYI 'MARILAH MENGUNDI' DISERANG STROK

Penyanyi veteran era 1960-an, Rocky Din atau nama sebenarnya Mohd Hashim Shariff, 70, yang terkenal dengan lagu 'Marilah Mengundi' diserang strok sehari sebelum Aidiladha hingga menyebabkan terlantar dan tidak mampu berjalan. Sokongan ahli keluarga dan rakan-rakan mendorong Rocky Din untuk sembuh daripada penyakit strok.

Isterinya, Haslina Hassan, 63, berkata sebelum kejadian suaminya mengadu pening kepala ketika keluar membeli roti dan singgah di klinik untuk mengambil ubat sebelum pulang ke rumah mereka di Teluk Air Tawar dekat sini.

"Semasa pemeriksaan di klinik mendapati darah tinggi suami naik dan dia diberikan ubat. Tidak sangka ketika berehat di rumah, semasa bangun dari tidur, sebelah anggota badannya di bahagian kanan tidak mampu bergerak lalu dibawa ke hospital sebelum doktor memaklumkan suami menghidap strok," katanya.

Haslina berkata, dia tabah menghadapi ujian itu yang kali pertama berlaku sejak mendirikan rumahtangga: "Memang tidak percaya kerana keadaan suami sangat baik dan dia banyak dijemput menjadi penyanyi di majlis walaupun ketika usianya sudah lanjut. Saya anggap ini adalah cara untuk saya mengumpul pahala menjaga suami sakit dan menguatkan segala mental dan fizikal," tuturnya.

Menurutnya, dia yakin suaminya dapat kembali sembuh seperti biasa selepas melihat keadaan kesihatan Rocky yang bertambah baik: "Ramai sangat artis lama, peminat serta rakan-rakannya tidak putus-putus datang memberi sokongan kepadanya yang ia menjadi penguat semangat untuknya sembuh. Buat masa ini, saya sedang mencari rawatan fisioterapi yang boleh dijalani suami supaya penyakitnya dapat diubati," katanya.

Untuk makluman, Rocky Din popular dengan lagu 'Marilah Mengundi' sejak tahun 1978 dan masih lagi berkumandang sehingga ke hari ini terutamanya ketika musim pilihan raya.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::